title: 2011 m. kovo 2 d. Komisijos direktyva 2011/20/ES, kuria iš dalies keičiama Tarybos direktyva 91/414/EEB, kad būtų įtraukta veiklioji medžiaga fenoksikarbas, ir iš dalies keičiamas Sprendimas 2008/934/EB  Tekstas svarbus EEE

text:
3.3.2011

               LT

               Europos Sąjungos oficialusis leidinys

               L 58/45

         KOMISIJOS DIREKTYVA 2011/20/ES
   2011 m. kovo 2 d.
   kuria iš dalies keičiama Tarybos direktyva 91/414/EEB, kad būtų įtraukta veiklioji medžiaga fenoksikarbas, ir iš dalies keičiamas Sprendimas 2008/934/EB
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką (1), ypač į jos 6 straipsnio 1 dalį,
   kadangi:

               (1)

               Komisijos reglamentuose (EB) Nr. 451/2000 (2) ir (EB) Nr. 1490/2002 (3) nustatytos išsamios Direktyvos 91/414/EEB 8 straipsnio 2 dalyje nurodytos darbo programos trečiojo etapo įgyvendinimo taisyklės ir nustatytas veikliųjų medžiagų, kurias reikia įvertinti, kad būtų galima jas įtraukti į Direktyvos 91/414/EEB I priedą, sąrašas. Tame sąraše yra fenoksikarbas.

               (2)

               Pagal Reglamento (EB) Nr. 1490/2002 11e straipsnį pranešėjas per du mėnesius nuo vertinimo ataskaitos projekto gavimo atsisakė siūlymo įtraukti tą veikliąją medžiagą į Direktyvos 91/414/EEB I priedą. Todėl 2008 m. gruodžio 5 d. buvo priimtas Komisijos sprendimas 2008/934/EB dėl tam tikrų veikliųjų medžiagų neįtraukimo į Tarybos direktyvos 91/414/EEB I priedą ir augalų apsaugos produktų, kuriuose yra tų medžiagų, registracijos panaikinimo (4), kuriuo fenoksikarbas neįtrauktas į minėtą priedą.

               (3)

               Vadovaudamasis Direktyvos 91/414/EEB 6 straipsnio 2 dalimi pirminis pranešėjas (toliau – pareiškėjas) pateikė naują paraišką prašydamas taikyti skubos tvarką, nustatytą 2008 m. sausio 17 d. Komisijos reglamento (EB) Nr. 33/2008, nustatančio išsamias Tarybos direktyvos 91/414/EEB nuostatų taikymo taisykles, susijusias su veikliųjų medžiagų, įtrauktų į šios direktyvos 8 straipsnio 2 dalyje nurodytą darbų programą, bet neįtrauktų į jos I priedą, vertinimu įprasta ir skubos tvarka (5), 14–19 straipsniuose.

               (4)

               Paraiška pateikta Nyderlandams, kurie Reglamentu (EB) Nr. 451/2000 paskirti ataskaitą rengiančia valstybe nare. Nustatytų skubos tvarkos terminų buvo laikytasi. Veikliosios medžiagos specifikacija ir nurodytos paskirtys yra tokios pat, kaip ir Sprendime 2008/934/EB. Paraiška taip pat atitinka kitus Reglamento (EB) Nr. 33/2008 15 straipsnyje nustatytus turinio ir tvarkos reikalavimus.

               (5)

               Nyderlandai įvertino pareiškėjo pateiktus papildomus duomenis ir parengė papildomą ataskaitą. 2009 m. gruodžio 10 d. jie šią ataskaitą pateikė Europos maisto saugos tarnybai (toliau – Tarnyba) ir Komisijai. Tarnyba papildomą ataskaitą perdavė kitoms valstybėms narėms ir pareiškėjui, kad jie galėtų pateikti pastabų, ir persiuntė Komisijai gautas pastabas. Vadovaudamasi Reglamento (EB) Nr. 33/2008 20 straipsnio 1 dalimi ir Komisijos prašymu, 2010 m. rugsėjo 13 d. Tarnyba Komisijai pateikė savo išvadas dėl fenoksikarbo (6). Vertinimo ataskaitos projektą, papildomą ataskaitą ir Tarnybos išvadas valstybės narės ir Komisija peržiūrėjo Maisto grandinės ir gyvūnų sveikatos nuolatiniame komitete ir 2011 m. sausio 28 d. pateikė kaip Komisijos fenoksikarbo peržiūros ataskaitą.

               (6)

               Po įvairių tyrimų nustatyta, kad augalų apsaugos produktai, kurių sudėtyje yra fenoksikarbo, gali būti laikomi iš esmės atitinkančiais Direktyvos 91/414/EEB 5 straipsnio 1 dalies a ir b punktų reikalavimus, visų pirma dėl naudojimo atvejų, kurie buvo išnagrinėti ir išsamiai pateikti Komisijos peržiūros ataskaitoje. Todėl fenoksikarbą tikslinga įtraukti į I priedą, siekiant užtikrinti, kad augalų apsaugos produktai, kurių sudėtyje yra šios veikliosios medžiagos, visose valstybėse narėse būtų registruojami vadovaujantis tos direktyvos nuostatomis.

               (7)

               Nepažeidžiant šios išvados, reikėtų gauti papildomos informacijos tam tikrais konkrečiais klausimais. Direktyvos 91/414/EB 6 straipsnio 1 dalyje nustatyta, kad medžiagos įtraukimas į I priedą gali priklausyti nuo tam tikrų sąlygų. Todėl tikslinga pareikalauti iš pareiškėjo pateikti papildomos informacijos, kuria būtų patvirtinamas rizikos netiksliniams nariuotakojams ir bičių perams vertinimas.

               (8)

               Prieš įtraukiant veikliąją medžiagą į I priedą, turėtų būti skiriamas tinkamas laikotarpis, per kurį valstybės narės ir suinteresuotosios šalys galėtų pasirengti laikytis dėl veikliosios medžiagos įtraukimo atsiradusių naujų reikalavimų.

               (9)

               Nepažeidžiant Direktyvoje 91/414/EEB apibrėžtų pareigų, įtraukus veikliąją medžiagą į I priedą, valstybėms narėms turėtų būti suteiktas šešių mėnesių laikotarpis nuo tos medžiagos įtraukimo, per kurį jos patikslintų galiojančią augalų apsaugos produktų, kurių sudėtyje yra fenoksikarbo, registraciją, siekdamos įsitikinti, kad laikomasi Direktyvoje 91/414/EEB, ypač jos 13 straipsnyje nustatytų reikalavimų ir I priede išdėstytų atitinkamų sąlygų. Valstybės narės atitinkamai turėtų iš dalies keisti, pakeisti arba panaikinti galiojančią registraciją pagal Direktyvos 91/414/EEB nuostatas. Nukrypstant nuo pirmiau minėto galutinio termino, reikėtų suteikti ilgesnį laikotarpį, per kurį pagal Direktyvoje 91/414/EEB nustatytus vienodus principus būtų pateikiamas ir vertinamas III priede nurodytas visas kiekvieno augalų apsaugos produkto kiekvienos numatytos paskirties dokumentų rinkinys.

               (10)

               Ankstesnė patirtis, įgyta į Direktyvos 91/414/EEB I priedą įtraukiant veikliąsias medžiagas, įvertintas remiantis 1992 m. gruodžio 11 d. Komisijos reglamento (EEB) Nr. 3600/92, nustatančio išsamias darbų programos, minėtos Tarybos direktyvos 91/414/EEB dėl augalų apsaugos produktų pateikimo į rinką 8 straipsnio 2 dalyje, pirmojo etapo įgyvendinimo taisykles (7), nuostatomis, rodo, kad gali kilti sunkumų išaiškinant galiojančios registracijos turėtojų pareigas, susijusias su galimybe naudotis duomenimis. Todėl, siekiant išvengti tolesnių sunkumų, būtina aiškiau apibrėžti valstybių narių pareigas, visų pirma pareigą patikrinti, ar registracijos turėtojas gali naudotis tos direktyvos II priedo reikalavimus atitinkančiu dokumentų rinkiniu. Tačiau, aiškiau apibrėžus esamas pareigas valstybėms narėms arba registracijos turėtojams, naujų įsipareigojimų, palyginti su iki šiol priimtomis I priedą iš dalies keičiančiomis direktyvomis, neatsirastų.

               (11)

               Todėl Direktyva 91/414/EEB turėtų būti atitinkamai iš dalies pakeista.

               (12)

               Sprendimu 2008/934/EB fenoksikarbas neįtrauktas į I priedą ir augalų apsaugos produktų, kurių sudėtyje yra tos medžiagos, registracija panaikinama iki 2011 m. gruodžio 31 d. Būtina išbraukti eilutę apie fenoksikarbą to sprendimo priede.

               (13)

               Todėl Sprendimas 2008/934/EB turėtų būti atitinkamai iš dalies pakeistas.

               (14)

               Šioje direktyvoje nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 91/414/EEB I priedas iš dalies keičiamas pagal šios direktyvos priedą.
   2 straipsnis
   Sprendimo 2008/934/EB priedo eilutė apie fenoksikarbą išbraukiama.
   3 straipsnis
   Valstybės narės ne vėliau kaip 2011 m. lapkričio 30 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą bei tų nuostatų ir šios direktyvos atitikties lentelę.
   Tas nuostatas jos taiko nuo 2011 m. gruodžio 1 d.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   4 straipsnis
   1.   Vadovaudamosi Direktyva 91/414/EEB valstybės narės, jei būtina, iki 2011 m. lapkričio 30 d. iš dalies keičia arba panaikina galiojančią augalų apsaugos produktų, kurių sudėtyje yra veikliosios medžiagos fenoksikarbo, registraciją.
   Iki tos dienos jos turi patikrinti, ar laikomasi tos direktyvos I priede nurodytų reikalavimų, susijusių su fenoksikarbu, išskyrus įrašo B dalyje apibrėžtus su šia veikliąja medžiaga susijusius reikalavimus, ir ar registracijos turėtojas turi visą dokumentų rinkinį, atitinkantį tos direktyvos II priedo reikalavimus, arba ar gali juo naudotis pagal tos direktyvos 13 straipsnio sąlygas.
   2.   Nukrypdamos nuo 1 dalies nuostatų, valstybės narės iš naujo pagal Direktyvos 91/414/EEB VI priede nustatytus vienodus principus, vadovaudamosi tos direktyvos III priedo reikalavimus atitinkančiu dokumentų rinkiniu ir atsižvelgdamos į jos I priedo įrašo B dalį, susijusią su fenoksikarbu, įvertina kiekvieną registruotą augalų apsaugos produktą, kurio sudėtyje fenoksikarbas yra vienintelė veiklioji medžiaga arba viena iš keleto į Direktyvos 91/414/EEB I priedą ne vėliau kaip iki 2011 m. gegužės 31 d. įtrauktų veikliųjų medžiagų. Remdamosi tuo įvertinimu, jos nustato, ar produktas atitinka Direktyvos 91/414/EEB 4 straipsnio 1 dalies b, c, d ir e punktuose išdėstytas sąlygas.
   Nustačiusios, ar produktas atitinka minėtas sąlygas, valstybės narės:

               a)

               jei būtina, ne vėliau kaip iki 2015 m. gegužės 31 d. iš dalies pakeičia arba panaikina produkto, kurio sudėtyje fenoksikarbas yra vienintelė veiklioji medžiaga, registraciją; arba

               b)

               jei būtina, iš dalies pakeičia arba panaikina produkto, kurio sudėtyje fenoksikarbas yra viena iš kelių veikliųjų medžiagų, registraciją ne vėliau kaip iki 2015 m. gegužės 31 d. arba iki tokiam pakeitimui ar panaikinimui atlikti nustatytos dienos, kuri nurodyta atitinkamoje direktyvoje arba direktyvose, kuriomis atitinkama medžiaga ar medžiagos buvo įtrauktos į Direktyvos 91/414/EEB I priedą, pasirinkdamos vėliausią datą.

         5 straipsnis
   Ši direktyva įsigalioja 2011 m. birželio 1 d.
   6 straipsnis
   Ši direktyva skirta valstybėms narėms.

      Priimta Briuselyje 2011 m. kovo 2 d.

            Komisijos vardu

            Pirmininkas

         José Manuel BARROSO

      (1)  OL L 230, 1991 8 19, p. 1.

      (2)  OL L 55, 2000 2 29, p. 25.

      (3)  OL L 224, 2002 8 21, p. 23.

      (4)  OL L 333, 2008 12 11, p. 11.

      (5)  OL L 15, 2008 1 18, p. 5.

      (6)  Europos maisto saugos tarnyba. „Bendros peržiūros išvados dėl veikliosios medžiagos pesticido fenoksikarbo keliamos rizikos vertinimo“. EMST leidinys, 2010 m.; 8(12):1779. [75 p.]. doi:10.2903/j.efsa.2010.1779. Pateikta www.efsa.europa.eu

      (7)  OL L 366, 1992 12 15, p. 10.

      PRIEDAS
      Direktyvos 91/414/EEB I priedo lentelės pabaigoje įrašoma:

                     Nr.

                     Įprastas pavadinimas, identifikavimo numeriai

                     IUPAC pavadinimas

                     Grynumas (1)

                     Įsigalioja

                     Įrašymo termino pabaiga

                     Konkrečios nuostatos

                     „339

                     Fenoksikarbas
                     CAS Nr.

                        79127-80-3

                     CIPAC Nr. 425

                     Etil 2-(4-fenoksifenoksi)etil-karbamatas

                     ≥ 970 g/kg
                     Priemaišos:
                     toluenas: ne daugiau kaip 1 g/kg

                     2011 m. birželio 1 d.

                     2021 m. gegužės 31 d.

                     A   DALIS
                     Leidžiama naudoti tik kaip insekticidą.
                     B   DALIS
                     Įgyvendinant VI priede numatytus vienodus principus, atsižvelgiama į fenoksikarbo peržiūros ataskaitos, priimtos Maisto grandinės ir gyvūnų sveikatos nuolatiniame komitete 2011 m. sausio 28 d., išvadas, ypač į jos I ir II priedėlius.
                     Atlikdamos šį bendrą vertinimą, valstybės narės turi ypatingą dėmesį skirti:

                                 —

                                 vandens organizmų apsaugai. Registracijos sąlygose, jei reikia, numatomos rizikos mažinimo priemonės;

                                 —

                                 rizikai bitėms ir netiksliniams nariuotakojams. Registracijos sąlygose, jei reikia, numatomos rizikos mažinimo priemonės.

                           Susijusios valstybės narės prašo pateikti patvirtinamosios informacijos, kuria būtų patvirtinamas rizikos netiksliniams nariuotakojams ir bičių perams vertinimas.
                     Susijusios valstybės narės užtikrina, kad pareiškėjas šią informaciją pateiktų Komisijai iki 2013 m. gegužės 31 d.“

         (1)  Išsamesnė informacija apie veikliosios medžiagos tapatumą ir specifikaciją pateikta peržiūros ataskaitoje.


title: 1985 m. birželio 12 d. Tarybos Direktyva iš dalies keičianti Direktyvą 72/461/EEB dėl tam tikrų priemonių, susijusių su klasikiniu kiaulių maru ir afrikiniu kiaulių maru

text:
Svarbus teisinis pranešimas

|

31985L0322

Oficialusis leidinys L 168 , 28/06/1985 p. 0041 - 0042 specialusis leidimas suomių kalba: skyrius 3 tomas 18 p. 0202  specialusis leidimas ispanų kalba: skyrius 03 tomas 35 p. 0174  specialusis leidimas švedų kalba: skyrius 3 tomas 18 p. 0202  specialusis leidimas portugalų kalba skyrius 03 tomas 35 p. 0174

		Tarybos Direktyva1985 m. birželio 12 d.iš dalies keičianti Direktyvą 72/461/EEB dėl tam tikrų priemonių, susijusių su klasikiniu kiaulių maru ir afrikiniu kiaulių maru(85/322/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 43 ir 100 straipsnius,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],atsižvelgdama į Ekonomikos ir socialinių reikalų komiteto nuomonę [3],kadangi Direktyva 72/461/EEB [4] su paskutiniais pakeitimais, padarytais Direktyva 84/643/EEB [5], nustato sveikatos reikalavimus, keliamus gyvūnams, iš kurių gaunama Bendrijos vidaus prekybai skirta mėsa;kadangi, atsižvelgiant į klasikinio kiaulių maro raidą tam tikrose Bendrijos teritorijos dalyse, reikėtų sugriežtinti prekybai skirtas priemones ir tiksliau apibrėžti aplinkybes, kuriomis derėtų pakeisti oficialiai kiaulių maro neapimtų regionų statusą kilus šios ligos protrūkiui;kadangi, nors afrikinis kiaulių maras pasitaiko tik kai kuriose Bendrijos teritorijos dalyse, jis vis dėlto kelia užsikrėtimo pavojų Bendrijos kiaulių bandoms; kadangi dėl to reikėtų patvirtinti taisykles, nustatančias Bendrijos vidaus prekybai šviežia kiauliena taikytinas apsaugos priemones,PRIĖMĖ ŠIĄ DIREKTYVĄ:1 straipsnisDirektyva 72/461/EEB iš dalies keičiama taip:1. 8 straipsnio 1 dalis papildoma šia pastraipa:"Tačiau kai tai yra afrikinis kiaulių maras, taikomas 8a straipsnis."2. Įrašomas šis straipsnis:"8a straipsnis1. Valstybė narė, kurios teritorijoje per pastaruosius 12 mėnesių buvo užregistruotas afrikinis kiaulių maras, neeksportuoja šviežios kiaulienos į kitų valstybių narių teritoriją.9 straipsnyje nustatyta tvarka gali būti nuspręsta pirmosios pastraipos nuostatų netaikyti vienai arba kelioms valstybės narės teritorijos dalims. Šis nukrypimas netrukdo pasinaudoti 6 straipsniu, jei pirmiau minėtos teritorijos dalyje arba dalyse vėl pasireiškia afrikinis kiaulių maras.2. Jei afrikinio kiaulių maro protrūkis kyla valstybės narės, kurioje ši liga nebuvo užregistruota ne trumpiau kaip 12 mėnesių, teritorijoje, 9 straipsnyje nustatyta tvarka gali būti nuspręsta 1 dalies nuostatas taikyti tik tai teritorijos daliai. Kol bus priimtas šis sprendimas, atitinkama valstybė narė, nepažeisdama 8 straipsnio nuostatų, užtikrina, kad iš tos teritorijos dalies, kurioje buvo užregistruota epizootinė liga, būtų nedelsiant uždraustas šviežios kiaulienos eksportas į kitas valstybes nares. Nustatant teritorijos dalį, atsižvelgiama į 8b straipsnio 2 dalyje nustatytus kriterijus.Vienas arba keli afrikinio kiaulių maro atvejai valstybės narės teritorijos, kuri nėra geografiškai susijusi su pagrindine tos valstybės narės teritorijos dalimi, dalyje neužkerta kelio pirmosios pastraipos taikymui.Pirmosios pastraipos taikymo reikalavimai laikomi įvykdytais, jei patenkinamos šios sąlygos :i) pirmojoje pastraipoje minimo afrikinio kiaulių maro užregistruotas protrūkis arba protrūkiai buvo likviduoti per patį trumpiausią laiką;ii) naujas protrūkis, dėl kurio iš naujo prašoma priimti sprendimą pagal pirmąją pastraipą, epidemiologiniu požiūriu nėra susijęs su i punkte minimu protrūkiu arba protrūkiais.3. Sprendimai panaikinti pagal 2 dalį taikomas priemones priimami 9 straipsnyje nustatyta tvarka."3. Įrašomas šis straipsnis:"8b straipsnis1. Apibrėžiant 8a straipsnio 1 dalyje minimas teritorijos dalis, pirmiausia atsižvelgiama į:- afrikinio kiaulių maro kontrolės ir likvidavimo būdus,- ligos nebuvimą ne trumpiau kaip 12 mėnesių, užregistruotą taikant visus nustatymo būdus, įskaitant serologinius tyrimus,- teritorijos dalių paviršiaus plotą ir jų administracines bei geografines ribas,- apsaugos priemones, taikytas siekiant išvengti kiaulių bandų užkrėtimo bei pakartotinio užkrėtimo,- kiaulių judėjimo kontrolės priemones.2. Apibrėžiant 8a straipsnio 2 dalyje minimas teritorijos dalis, pirmiausia atsižvelgiama į:- kovos su liga būdus, pirmiausia kiaulių pašalinimą iš užsikrėtusių, užkrėstų arba užkrėtimu įtariamų ūkių,- teritorijos dalių paviršiaus plotą ir jų administracines bei geografines ribas,- ligos paplitimą ir plitimo tendencijas,- priemones, taikytas ligos plitimo prevencijai,- priemones, taikytas siekiant apriboti ir kontroliuoti kiaulių judėjimą tiek atitinkamos teritorijos dalies viduje, tiek išorėje."4. 13a straipsnio 2 dalis pakeičiama taip:"2. Taryba, remdamasi Komisijos pasiūlymu, per tris mėnesius nuo pasiūlymo gavimo vieningai nusprendžia dėl valstybių narių ir 1 dalies ii punkte minėtų teritorijų, kurios nėra apimtos kiaulių maro, sąrašo sudarymo.Nepažeisdamos galimybės pasinaudoti 8 straipsniu, kilus kiaulių maro protrūkiui atitinkamos valstybės narės sustabdo šį statusą ir apie tai nedelsdamos informuoja Komisiją bei kitas valstybes nares. Jei gyvūnai nebuvo skiepyti, šį sustabdymą atitinkama valstybė narė panaikina praėjus 30 dienų nuo paskutinio šios ligos protrūkio likvidavimo, jei buvo – po 90 dienų nuo paskutinio protrūkio likvidavimo. Apie sustabdymo laikotarpio pabaigą ji praneša Komisijai ir kitoms valstybėms narėms. Tuo atveju, kai nuo pirmojo iki paskutinio protrūkio nustatymo praeina du mėnesiai, valstybė narė nedelsdama apie tai informuoja Komisiją. Šiuo atveju statusas gali būti panaikintas 9 straipsnyje nustatyta tvarka.Panaikinimo atveju atitinkamai teritorijos daliai minėtas statusas gali būti ta pačia tvarka suteiktas iš naujo praėjus ne mažiau kaip:- trims mėnesiams po paskutinio ligos protrūkio likvidavimo, jei gyvūnai nebuvo skiepyti,- šešiems mėnesiams po paskutinio ligos protrūkio likvidavimo, jeigu jie buvo skiepyti.3. Šis straipsnis taikomas iki 1987 m. gruodžio 31 d.Iki 1987 m. liepos 1 d. Komisija pateikia Tarybai pranešimą apie padėties pokyčius, ypač atsižvelgdama į prekybą, ir prideda atitinkamus pasiūlymus dėl kiaulių maro.Ne vėliau kaip iki 1987 m. gruodžio 31 d. Taryba priima sprendimą dėl minėtų pasiūlymų."2 straipsnisValstybės narės priima įstatymus ir kitus teisės aktais, kurie, įsigalioję ne vėliau kaip 1986 m. sausio mėn., įgyvendina šią direktyvą.Apie tai jos nedelsdamos praneša Komisijai.3 straipsnisŠi direktyva skirta valstybėms narėms.Priimta Liuksemburge, 1985 m. birželio 12 d.Tarybos varduPirmininkasC. Degan[1] OL C 272, 1984 10 12, p. 6.[2] OL C 12, 1985 1 14, p. 127.[3] OL C 44, 1985 2 15, p. 4.[4] OL L 302, 1979 12 31, p. 24.[5] OL L 339, 1984 12 27, p. 27.--------------------------------------------------


title: 2008 m. vasario 12 d. Tarybos direktyva 2008/7/EB dėl netiesioginių mokesčių, taikomų kapitalo pritraukimui

text:
21.2.2008

               LT

               Europos Sąjungos oficialusis leidinys

               L 46/11

      TARYBOS DIREKTYVA 2008/7/EB
   2008 m. vasario 12 d.
   dėl netiesioginių mokesčių, taikomų kapitalo pritraukimui
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 93 ir 94 straipsnius,
   atsižvelgdama į Komisijos pasiūlymą,
   atsižvelgdama į Europos Parlamento nuomonę (1),
   atsižvelgdama į Europos ekonomikos ir socialinių reikalų komiteto nuomonę (2),
   kadangi:

               (1)

               1969 m. liepos 17 d. Tarybos direktyva 69/335/EEB dėl netiesioginių mokesčių, taikomų kapitalui pritraukti (3), keletą kartų buvo iš esmės keista (4). Dėl to, kad daroma daugiau pakeitimų, ji turėtų būti išdėstyta nauja redakcija, siekiant aiškumo.

               (2)

               Netiesioginiai kapitalo pritraukimo mokesčiai, būtent – kapitalo mokestis (mokestis imamas už kapitalo įnašus į bendroves ir firmas), vertybinių popierių žyminis mokestis ir restruktūrizavimo operacijų mokestis, neatsižvelgiant į tai, ar šiomis operacijomis didinamas kapitalas, sudaro diskriminaciją, dvigubą apmokestinimą ir skirtumus, kurie kliudo laisvam kapitalo judėjimui. Tokias pasekmes sukelia ir kiti netiesioginiai mokesčiai, kurių savybės tokios pačios, kaip kapitalo mokesčio arba vertybinių popierių žyminio mokesčio.

               (3)

               Dėl to vidaus rinkos labui reikia suderinti teisės aktus, reglamentuojančius kapitalo pritraukimo netiesioginius mokesčius, siekiant kiek įmanoma pašalinti faktorius, galinčius iškreipti konkurencijos sąlygas ar kliudyti laisvam kapitalo judėjimui.

               (4)

               Kapitalo mokesčio ekonominis poveikis kenkia įmonių pergrupavimui ir plėtrai. Šis poveikis ypač kenksmingas esant dabartinei ekonominei padėčiai, kai visiškai būtina teikti pirmenybę investicijų skatinimui.

               (5)

               Geriausias sprendimas šiems tikslams pasiekti būtų panaikinti kapitalo mokestį.

               (6)

               Tačiau mokestinių pajamų praradimas tuoj pat taikant tokią priemonę yra nepriimtinas valstybėms narėms, kurios šiuo metu taiko kapitalo mokestį. Todėl tos valstybės narės turėtų turėti galimybę apmokestinti šiuo mokesčiu visus ar dalį atitinkamų sandorių, t. y. vieno tarifo mokestis turi būti renkamas būtent toje valstybėje narėje. Jei valstybė narė nusprendžia nerinkti kapitalo mokesčio už visus ar dalį sandorių pagal šią direktyvą, tai ji neturėtų turėti galimybės vėl nustatyti tokius mokesčius.

               (7)

               Neatsiejama vidaus rinkos koncepcijos dalis yra tai, kad kapitalo pritraukimo mokestis vidaus rinkoje bendrovei ar firmai neturėtų būti priskaičiuojamas daugiau nei vieną kartą. Todėl jei valstybė narė, kuriai priskirta apmokestinimo teisė, nerenka kapitalo mokesčio už tam tikrus ar visus sandorius, kuriuos apima ši direktyva, tai kitos valstybės narės negali įgyvendinti apmokestinimo teisės tokių sandorių atžvilgiu ir kad tokio mokesčio dydis turi būti vienodas visose valstybėse narėse, kad tai nesudarytų kliūčių laisvam kapitalo judėjimui.

               (8)

               Tikslinga išlaikyti griežtas sąlygas taikomas tais atvejais, kai valstybės narės ir toliau renka kapitalo mokestį, ypač – dėl atleidimo nuo mokesčio ir jo sumažinimo.

               (9)

               Kapitalo pritraukimas neturėtų būti apmokestinamas jokiais netiesioginiais mokesčiais, išskyrus kapitalo mokestį. Visų pirma neturėtų būti renkamas joks mokestis už vertybinius popierius, neatsižvelgiant į tų vertybinių popierių kilmę, ir į tai, ar jie liudija nuosavą ar skolintą bendrovės kapitalą.

               (10)

               Direktyvoje 69/335/EEB pateiktame kapitalo bendrovių sąraše išvardytos ne visos kapitalo bendrovės, todėl jis turi būti adaptuotas.

               (11)

               Kadangi valstybės narės negali deramai pasiekti šios direktyvos tikslų ir todėl šiuos tikslus galima geriau pasiekti Bendrijos lygiu, Bendrija gali imtis priemonių pagal subsidiarumo principą, nustatytą Sutarties 5 straipsnyje. Pagal proporcingumo principą, nustatytą tame straipsnyje, šia direktyva nesiekiama daugiau, nei būtina šiems tikslams pasiekti.

               (12)

               Pareiga perkelti šią direktyvą į nacionalinę teisę turėtų apimti tik tas nuostatas, kuriomis daromi esminiai pakeitimai, palyginti su ankstesnėmis direktyvomis. Pareiga perkelti nepakeistas nuostatas atsiranda pagal ankstesnes direktyvas.

               (13)

               Ši direktyva neturėtų daryti poveikio valstybių narių pareigoms, susijusioms su II priedo B dalyje išvardytų direktyvų perkėlimo į nacionalinę teisę terminais.

               (14)

               Atsižvelgiant į kapitalo mokesčio neigiamą poveikį, Komisija turėtų kas treji metai teikti ataskaitas apie šios direktyvos veikimą, siekiant panaikinti šį mokestį,

         PRIĖMĖ ŠIĄ DIREKTYVĄ:
   I   SKYRIUS
   DALYKAS IR TAIKYMO SRITIS
   1 straipsnis
   Dalykas
   Ši direktyva reglamentuoja netiesioginių mokesčių rinkimą už:

               a)

               kapitalo įnašus į kapitalo bendroves;

               b)

               restruktūrizavimo operacijas, kuriose dalyvauja kapitalo bendrovės;

               c)

               tam tikrų vertybinių popierių ir obligacijų išleidimui.

         2 straipsnis
   Kapitalo bendrovė
   1.   Šios direktyvos tikslais, „kapitalo bendrovė“ – tai:

               a)

               bet kuri bendrovė, kuri yra vienos iš I priede išvardytų formų;

               b)

               kiekviena bendrovė, firma, asociacija arba juridinis asmuo, kurio kapitalo arba turto akcijomis (dalimis) gali būti prekiaujama vertybinių popierių biržoje;

               c)

               bet kuri bendrovė, firma, asociacija arba juridinis asmuo, siekiantys pelno, kurių dalyviai turi teisę perleisti savo akcijas (dalis) trečiosioms šalims be jų išankstinio leidimo ir kurie už bendrovės, firmos, asociacijos arba juridinio asmens skolas atsako tiktai savo akcijomis (dalimis).

         2.   Šios direktyvos tikslais, bet kuri kita bendrovė, firma, asociacija ar juridinis asmuo, siekiantys pelno, laikomi kapitalo bendrovėmis.
   3 straipsnis
   Kapitalo įnašai
   Šios direktyvos tikslais ir laikantis 4 straipsnio, toliau nurodyti sandoriai laikomi „kapitalo įnašais“:

               a)

               kapitalo bendrovės steigimas;

               b)

               bendrovės, firmos, asociacijos ar juridinio asmens, kurie nėra kapitalo bendrovė, pertvarkymas į kapitalo bendrovę;

               c)

               kapitalo bendrovės kapitalo padidinimas bet kokios rūšies turto įnašais;

               d)

               kapitalo bendrovės turto padidinimas bet kokios rūšies turto įnašais, atlyginant už juos ne bendrovės akcijomis (dalimis), bet tos pačios rūšies teisėmis, kokias turi nariai, pavyzdžiui, balso teisėmis, teise į dalį pelno arba į likutį likvidavimo atveju;

               e)

               kapitalo bendrovės, kurios registruota buveinė yra trečiojoje šalyje, faktinio valdymo centro perkėlimas iš trečiosios šalies į valstybę narę;

               f)

               kapitalo bendrovės, kurios faktinio valdymo centras yra trečiojoje šalyje, registruotos buveinės perkėlimas iš trečiosios šalies į valstybę narę;

               g)

               kapitalo bendrovės kapitalo padidėjimas kapitalizuojant pelną arba iš nuolatinių ar laikinų rezervų;

               h)

               kapitalo bendrovės turto padidėjimas dėl jos dalyvio teikiamų paslaugų, dėl kurių bendrovės kapitalas nepadidėja, tačiau pakinta teisių bendrovėje struktūra arba gali padidėti bendrovės akcijų (dalių) vertė;

               i)

               kapitalo bendrovės paimta paskola, jeigu kreditorius turi teisę į bendrovės pelno dalį;

               j)

               kapitalo bendrovės paimta paskola iš dalyvio arba dalyvio sutuoktinio ar vaiko, arba iš trečiosios šalies, jeigu ją garantuoja dalyvis, su sąlyga, kad tokių paskolų funkcija tokia, kaip bendrovės kapitalo padidinimo.

         4 straipsnis
   Restruktūrizavimo operacijos
   1.   Šios direktyvos tikslais, toliau nurodytos „restruktūrizavimo operacijos“ nelaikomos kapitalo įnašais:

               a)

               vienos ar daugiau kapitalo bendrovių viso savo turto ir įsipareigojimų arba vieno ar daugiau savo veiklos padalinių perleidimas vienai ar daugiau formuojamų arba jau egzistuojančių kapitalo bendrovių, jei už perleidimą atlyginama bent iš dalies vertybiniais popieriais, liudijančiais įsigyjančiosios bendrovės kapitalą;

               b)

               formuojamos arba jau egzistuojančios kapitalo bendrovės įsigijimas akcijų (dalių), kurios liudija didžiąją dalį kitos kapitalo bendrovės balsavimo teisių, jeigu už įsigytas akcijas (dalis) atlyginama bent iš dalies vertybiniais popieriais, sudarančiais pirmosios bendrovės kapitalą. Jeigu dauguma balsavimo teisių įgyjama dviem ar daugiau sandorių, tai restruktūrizavimo operacijomis laikomi tik tas sandoris, kuriuo pasiekiama balsavimo teisių dauguma, ir visi vėlesni sandoriai.

         2.   „Restruktūrizavimo operacijos“ taip pat apima vienos kapitalo bendrovės turto ir įsipareigojimų perleidimą kitai kapitalo bendrovei, kuri visiškai yra pirmosios nuosavybė.
   II   SKYRIUS
   BENDROSIOS NUOSTATOS
   5 straipsnis
   Sandoriai, kuriems netaikomi netiesioginiai mokesčiai
   1.   Valstybės narės kapitalo bendrovių neapmokestina jokios formos netiesioginiais mokesčiais, renkamais už:

               a)

               kapitalo įnašus;

               b)

               paskolas arba teikiamas paslaugas, kurios yra kapitalo įnašų dalis;

               c)

               registraciją arba kitus formalumus, kuriuos būtina atlikti prieš pradedant verslą ir kuriuos kapitalo bendrovei dėl jos teisinės formos gali būti privaloma atlikti;

               d)

               kapitalo bendrovės steigimo dokumento arba įstatų keitimą, ir ypač už:

                           i)

                           kapitalo bendrovės pertvarkymą į kitos rūšies kapitalo bendrovę;

                           ii)

                           kapitalo bendrovės faktinio valdymo centro arba registruotos buveinės perkėlimą iš vienos valstybės narės į kitą valstybę narę;

                           iii)

                           kapitalo bendrovės veiklos tikslų pasikeitimą;

                           iv)

                           kapitalo bendrovės egzistavimo trukmės pratęsimą;

               e)

               4 straipsnyje nurodytas restruktūrizavimo operacijas.

         2.   Valstybės narės neapmokestina jokios formos netiesioginiais mokesčiais:

               a)

               nesvarbu kieno išleistų akcijų arba kitų tokios pat rūšies vertybinių popierių, arba tokius vertybinius popierius liudijančių sertifikatų sukūrimo, išleidimo, pateikimo kotiruoti vertybinių popierių biržoje, pateikimo į rinką arba sandorių jais;

               b)

               paskolų, įskaitant Vyriausybės obligacijas, gautų nesvarbu kam išleidus obligacijas arba kitus perleidžiamus vertybinius popierius, arba kokių nors su tuo susijusių formalumų, arba tokių obligacijų ar kitų perleidžiamų vertybinių popierių sukūrimo, išleidimo, pateikimo kotiruoti vertybinių popierių biržoje, pateikimo į rinką ar sandorių jais.

         6 straipsnis
   Kiti mokesčiai ir pridėtinės vertės mokestis
   1.   Nepaisant 5 straipsnio, valstybės narės gali rinkti šiuos mokesčius:

               a)

               vertybinių popierių perleidimo proporcinio tarifo mokesčius;

               b)

               perleidimo mokesčius, įskaitant žemės registracijos mokesčius, už jų teritorijoje esančių verslų arba nekilnojamojo turto perleidimą kapitalo bendrovei;

               c)

               perleidimo mokesčius už bet kokios rūšies turto perleidimą kapitalo bendrovei, jeigu už tokį perleistą turtą atlyginama ne bendrovės akcijomis (dalimis);

               d)

               mokesčius už įkeitimo sukūrimą, registravimą ar panaikinimą arba kitus mokesčius už žemę ar kitokį turtą;

               e)

               rinkliavas ir panašius mokėjimus;

               f)

               pridėtinės vertės mokestį.

         2.   1 dalies b–e punktuose nurodytų mokesčių sumos neturi kisti dėl to, kad kapitalo bendrovės faktinio valdymo centras ar registruota buveinė yra tokius mokesčius taikančios valstybės narės teritorijoje ar ne. Tos sumos negali viršyti mokesčių ir rinkliavų, taikomų panašiems sandoriams, vykdomiems juos renkančioje valstybėje narėje.
   III   SKYRIUS
   SPECIALIOSIOS NUOSTATOS
   7 straipsnis
   Kapitalo mokesčio taikymas tam tikrose valstybėse narėse
   1.   Neatsižvelgiant į 5 straipsnio 1 dalies a punktą, valstybė narė, kuri 2006 m. sausio 1 d. rinko mokestį už kapitalo įnašus į kapitalo bendroves (toliau – kapitalo mokestis), gali tą mokestį toliau taikyti, jei ji laikosi 8–14 straipsnių.
   2.   Jei bet kada po 2006 m. sausio 1 d. valstybė narė nustoja rinkti kapitalo mokestį, tai ji to mokesčio vėl nustatyti negali.
   3.   Neatsižvelgiant į 10 straipsnio 2 dalį, jei bet kada po 2006 m. sausio 1 d. valstybė narė nustoja rinkti kapitalo mokestį už 3 straipsnio g–j punktuose nurodytus kapitalo įnašus, tai ji negali tokiems kapitalo įnašams vėl nustatyti kapitalo mokesčio.
   4.   Neatsižvelgiant į 10 straipsnio 4 dalį, jei bet kada po 2006 m. sausio 1 d. valstybė narė nustoja rinkti kapitalo mokestį už padalinio aprūpinimą pagrindiniu arba apyvartiniu kapitalu, ji negali vėl nustatyti kapitalo mokesčio už atitinkamus kapitalo įnašus.
   5.   Jei bet kada po 2006 m. sausio 1 d. valstybė narė atleidžia nuo kapitalo mokesčio pagal 13 straipsnį, ji negali vėl nustatyti kapitalo mokesčio už atitinkamus kapitalo įnašus.
   8 straipsnis
   Kapitalo mokesčio tarifas
   1.   Kapitalo mokestis turi būti vieno tarifo.
   2.   Valstybės narės taikomas kapitalo mokesčio tarifas neturi būti didesnis už tos valstybės narės 2006 m. sausio 1 d. taikytą tarifą.
   Jei po tos datos valstybė narė taikomą tarifą sumažina, tai ji negali vėl nustatyti didesnio tarifo.
   3.   Visais atvejais kapitalo mokesčio tarifas negali viršyti 1 %.
   9 straipsnis
   Kai kurių subjektų neįtraukimas į taikymo sritį
   Valstybės narės kapitalo mokesčio rinkimo tikslais gali nelaikyti kapitalo bendrovėmis 2 straipsnio 2 dalyje nurodytų vienetų.
   10 straipsnis
   Sandoriai, kuriems taikomas kapitalo mokestis ir apmokestinimo teisės paskirstymas
   1.   Kai pagal 7 straipsnio 1 dalį valstybė narė toliau renka kapitalo mokestį, ji apmokestina kapitalo mokesčiu 3 straipsnio a–d punktuose nurodytus kapitalo įnašus, jei kapitalo įnešimo metu kapitalo bendrovės faktinio valdymo centras yra toje valstybėje narėje.
   Be to, ji kapitalo mokesčiu apmokestina kapitalo įnašus, nurodytus 3 straipsnio e ir f punktuose.
   2.   Kai valstybė narė toliau renka kapitalo mokestį, ji gali tuo mokesčiu apmokestinti 3 straipsnio g–j punktuose nurodytus kapitalo įnašus, jeigu kapitalo įnešimo metu kapitalo bendrovės faktinio valdymo centras yra toje valstybėje narėje.
   3.   Jei kapitalo bendrovės faktinio valdymo centras yra trečiojoje šalyje, o jo registruota buveinė – valstybėje narėje, kuri toliau renka kapitalo mokestį, tai kapitalo įnašai apmokestinami toje valstybėje narėje.
   4.   Jei kapitalo bendrovės registruota buveinė ir faktinio valdymo centras yra trečiojoje šalyje, tai padalinio, esančio valstybėje narėje, kuri toliau renka kapitalo mokestį, aprūpinimas pagrindiniu arba apyvartiniu kapitalu gali būti apmokestinamas toje valstybėje narėje.
   11 straipsnis
   Kapitalo mokesčio apskaičiavimo bazė
   1.   3 straipsnio a, c ir d punktuose nurodytų kapitalo įnašų atveju, kapitalo mokesčio apskaičiavimo bazė yra dalyvių įnešto arba planuojamo įnešti bet kokios rūšies turto faktinė vertė, atskaičius bendrovės dėl šio įnašo prisiimtus įsipareigojimus ir patirtas sąnaudas.
   Apmokestinimas kapitalo mokesčiu gali būti atidėtas iki įnašų atlikimo.
   2.   3 straipsnio b, e ir f punktuose nurodytų kapitalo įnašų atveju, kapitalo mokesčio apskaičiavimo bazė yra bet kokios rūšies turto, priklausančio bendrovei pertvarkymo ar perleidimo metu, faktinė vertė, atskaičius įsipareigojimus ir sąnaudas, už kuriuos tuo metu bendrovė yra atsakinga.
   3.   3 straipsnio g punkte nurodytų kapitalo įnašų atveju, kapitalo mokesčio apskaičiavimo bazė yra nominali padidėjimo suma.
   4.   3 straipsnio h punkte nurodytų kapitalo įnašų atveju, kapitalo mokesčio apskaičiavimo bazė yra suteiktų paslaugų faktinė vertė, atskaičius bendrovės dėl tokio paslaugų teikimo prisiimtus įsipareigojimus ir patirtas sąnaudas.
   5.   3 straipsnio i ir j punktuose nurodytų kapitalo įnašų atveju, kapitalo mokesčio apskaičiavimo bazė yra nominali paimtos paskolos suma.
   6.   1 ir 2 dalyse nurodytais atvejais tikroji įmonės akcijų (dalių), skirtų ar priklausančių kiekvienam dalyviui, vertė gali būti naudojama kaip kapitalo mokesčio apskaičiavimo bazė, išskyrus atvejus, kai kapitalas didinamas įnešant tik grynuosius pinigus.
   Mokesčio bazė jokiu būdu negali būti mažesnė negu įmonės akcijų (dalių), skirtų ar priklausančių kiekvienam dalyviui, nominali vertė.
   12 straipsnis
   Neįtraukimas į kapitalo mokesčio apskaičiavimo bazę
   1.   Kapitalo didinimo atveju, į kapitalo mokesčio apskaičiavimo bazę negali būti įtraukiama:

               a)

               kapitalo bendrovei priklausančio turto, kuris buvo panaudotas kapitalui padidinti ir kuris buvo apmokestintas kapitalo mokesčiu, suma;

               b)

               kapitalo bendrovės paimtų paskolų, kurios buvo konvertuotos į bendrovės akcijas (dalis) ir kurios buvo apmokestintos kapitalo mokesčiu, suma.

         2.   Valstybė narė į kapitalo mokesčio apskaičiavimo bazę gali neįtraukti neribotos atsakomybės dalyvio už kapitalo bendrovės įsipareigojimus įnešto kapitalo, taip pat tokio dalyvio turtinės dalies bendrovėje.
   Tais atvejais, kai valstybė narė pasinaudoja šia teise, tai kiekvienas sandoris, dėl kurio dalyvio atsakomybė tampa apribota tiktai jo akcijomis (dalimis) bendrovės kapitale, ypač – kai atsakomybė taip apribojama dėl kapitalo bendrovės pertvarkymo į kitos rūšies kapitalo bendrovę, apmokestinamas kapitalo mokesčiu.
   Visais tokiais atvejais kapitalo mokesčiu apmokestinama neribotos atsakomybės dalyviui už bendrovės įsipareigojimus priklausančios bendrovės turto dalies vertė.
   3.   Jeigu dėl patirtų nuostolių sumažinus bendrovės kapitalą atliekamas 3 straipsnio c punkte nurodytas kapitalo įnašo sandoris, ta kapitalo įnašo dalis, atitinkanti kapitalo sumažinimą, gali būti neįtraukta į apskaičiavimo bazę, jei toks kapitalo įnašo sandoris įvyksta per ketverius metus po kapitalo sumažinimo.
   13 straipsnis
   Kapitalo įnašų į tam tikras kapitalo bendroves neapmokestinimas
   Valstybės narės gali neapmokestinti kapitalo mokesčiu kapitalo įnašų į:

               a)

               kapitalo bendroves, kurios teikia viešąsias paslaugas, pvz., visuomeninio transporto įmones, uosto administraciją, arba įmones, tiekiančias vandenį, dujas arba elektros energiją, tais atvejais, kai valstybinėms, regioninėms arba vietinėms valdžios institucijoms priklauso bent pusė bendrovės kapitalo;

               b)

               kapitalo bendroves, kurių veikla tiek pagal jų įstatus, tiek faktiškai yra išimtinai susijusi su kultūra, socialiniais, paramos ar švietimo tikslais.

         Valstybė narė, kuri tokių kapitalo įnašų neapmokestina kapitalo mokesčiu, neapmokestina ir jos teritorijoje esančio padalinio aprūpinimo pagrindiniu arba apyvartiniu kapitalu, kaip nurodyta 10 straipsnio 4 dalyje.
   14 straipsnis
   Leidžiančių nukrypti nuostatų procedūra
   Kad apmokestinimas būtų teisingas, taip pat socialiniais sumetimais arba siekiant įgalinti valstybę narę rasti sprendimus iškilus ypatingoms situacijoms, kai kurių rūšių kapitalo įnašams ar kapitalo bendrovėms mokestis gali būti netaikomas arba būti sumažinto tarifo.
   Valstybė narė, kuri pasiūlo imtis tokios priemonės, klausimą laiku perduoda svarstyti Komisijai, atsižvelgdama į Sutarties 97 straipsnio taikymą.
   IV   SKYRIUS
   BAIGIAMOSIOS NUOSTATOS
   15 straipsnis
   Perkėlimas į nacionalinę teisę
   1.   Valstybės narės priima įstatymus, taisykles ir administracines nuostatas, kurių reikia norint nuo 2008 m. gruodžio 31 d. laikytis 3, 4, 5, 7, 8, 12, 13 ir 14 straipsnių. Valstybės narės nedelsdamos pateikia Komisijai tų nuostatų tekstus ir tų nuostatų bei šios direktyvos koreliacijos lentelę.
   Valstybės narės, tvirtindamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Be to, jos paskelbia, kad galiojančiuose įstatymuose ir kituose teisės aktuose nurodytos direktyvos, panaikintos šia direktyva, turi būti suprantamos kaip nuorodos į šią direktyvą. Nuorodos darymo tvarką ir jos redakciją nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   16 straipsnis
   Panaikinimas
   Direktyva 69/355/EEB su pakeitimais, padarytais II priedo A dalyje išvardytomis direktyvomis, panaikinama nuo 2009 m. sausio 1 d., nedarant poveikio valstybių narių pareigoms dėl II priedo B dalyje nurodytų direktyvų perkėlimo į nacionalinę teisę terminų.
   Nuorodos į panaikintą direktyvą laikomos nuorodomis į šią direktyvą ir turėtų būti skaitomos pagal III priede pateiktą koreliacijos lentelę.
   17 straipsnis
   Peržiūra
   Komisija kas treji metai teikia ataskaitas Tarybai apie šios direktyvos veikimą, ypač kiek tai susiję su tikslu panaikinti kapitalo mokestį. Komisijai rengti ataskaitas padeda valstybės narės, teikdamos jai informaciją apie pajamas, gautas iš kapitalo mokesčio.
   18 straipsnis
   Įsigaliojimas
   Ši direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje.
   1, 2, 6, 9 ir 11 straipsniai taikomi nuo 2009 m. sausio 1 d.
   19 straipsnis
   Adresatai
   Ši direktyva skirta valstybėms narėms.

      Priimta Briuselyje, 2008 m. vasario 12 d.

            Tarybos vardu

            Pirmininkas

         A. BAJUK

      (1)  2007 m. gruodžio 12 d. Europos Parlamento nuomonė (dar nepaskelbta Oficialiajame leidinyje).

      (2)  OL C 126, 2007 6 7, p. 6.

      (3)  OL L 249, 1969 10 3, p. 25. Direktyva su paskutiniais pakeitimais, padarytais Direktyva 2006/98/EB (OL L 363, 2006 12 20, p. 129).

      (4)  Žr. II priedo A dalį.

      I PRIEDAS
      2 STRAIPSNIO 1 DALIES A PUNKTE NURODYTŲ BENDROVIŲ SĄRAŠAS

                  1.

                  Bendrovės, įsteigtos pagal 2001 m. spalio 8 d. Tarybos reglamentą (EB) Nr. 2157/2001 dėl Europos bendrovės (SE) statuto (1)

                  2.

                  Bendrovės, pagal Belgijos teisę žinomos kaip:

                              i)

                              société anonyme/naamloze vennootschap

                              ii)

                              société en commandite par actions/commanditaire vennootschap op aandelen

                              iii)

                              société privée à responsabilité limitée/besloten vennootschap met beperkte aansprakelijkheid

                  3.

                  Bendrovės pagal Bulgarijos teisę žinomos kaip:

                              i)

                              „aкционерно дружество“

                              ii)

                              „kомандитно дружество с акции“

                              iii)

                              „дружество с ограничена отговорност“

                  4.

                  Bendrovės, pagal Čekijos teisę žinomos kaip:

                              i)

                              akciová společnost

                              ii)

                              komanditní společnost

                              iii)

                              společnost s ručením omezeným

                  5.

                  Bendrovės, pagal Danijos teisę žinomos kaip:

                              i)

                              aktieselskab

                              ii)

                              kommandit-aktieselskab

                  6.

                  Bendrovės, pagal Vokietijos teisę žinomos kaip:

                              i)

                              Aktiengesellschaft

                              ii)

                              Kommanditgesellschaft auf Aktien

                              iii)

                              Gesellschaft mit beschränkter Haftung

                  7.

                  Bendrovės, pagal Estijos teisę žinomos kaip:

                              i)

                              täisühing

                              ii)

                              usaldusühing

                              iii)

                              osaühing

                              iv)

                              aktsiaselts

                              v)

                              tulundusühistu

                  8.

                  Bendrovės, pagal Airijos teisę žinomos kaip: companies incorporated with limited liability

                  9.

                  Bendrovės, pagal Graikijos teisę žinomos kaip:

                              i)

                              Ανώνυμος Εταιρεία'

                              ii)

                              Ετερόρρυθμος κατά μετοχάς Εταιρεία'

                              iii)

                              Εταιρία Περιορισμένης Εταιρεία'

                  10.

                  Bendrovės, pagal Ispanijos teisę žinomos kaip:

                              i)

                              sociedad anónima

                              ii)

                              sociedad comanditaria por acciones

                              iii)

                              sociedad de responsabilidad limitada

                  11.

                  Bendrovės, pagal Prancūzijos teisę žinomos kaip:

                              i)

                              société anonyme

                              ii)

                              société en commandite par actions

                              iii)

                              'société à responsabilité limitée

                  12.

                  Bendrovės, pagal Italijos įstatymus žinomos kaip:

                              i)

                              società per azioni

                              ii)

                              società in accomandita per azioni

                              iii)

                              società a responsabilità limitata

                  13.

                  Bendrovės, pagal Kipro įstatymus žinomos kaip: εταιρείες περιορισμένης ευθύνης

                  14.

                  Bendrovės, pagal Latvijos įstatymus žinomos kaip: kapitālsabiedrība

                  15.

                  Bendrovės, pagal Lietuvos teisę žinomos kaip:

                              i)

                              akcinė bendrovė

                              ii)

                              uždaroji akcinė bendrovė

                  16.

                  Bendrovės, pagal Liuksemburgo teisę žinomos kaip:

                              i)

                              société anonyme

                              ii)

                              société en commandite par actions

                              iii)

                              société à responsabilité limitée

                  17.

                  Bendrovės, pagal Vengrijos teisę žinomos kaip:

                              i)

                              részvénytársaság

                              ii)

                              korlátolt felelősségű társaság

                  18.

                  Bendrovės, pagal Maltos teisę žinomos kaip:

                              i)

                              Kumpaniji ta’ Responsabilità Limitata

                              ii)

                              Soċjetajiet in akkomandita li l-kapital tagħhom jkun maqsum f’azzjonijiet

                  19.

                  Bendrovės, pagal Nyderlandų teisę žinomos kaip:

                              i)

                              naamloze vennootschap

                              ii)

                              besloten vennootschap met beperkte aansprakelijkheid

                              iii)

                              open commanditaire vennootschap

                  20.

                  Bendrovės, pagal Austrijos teisę žinomos kaip:

                              i)

                              Aktiengesellschaft

                              ii)

                              Gesellschaft mit beschränkter Haftung

                  21.

                  Bendrovės, pagal Lenkijos teisę žinomos kaip:

                              i)

                              spółka akcyjna

                              ii)

                              spółka z ograniczoną odpowiedzialnością

                  22.

                  Bendrovės, pagal Portugalijos teisę žinomos kaip:

                              i)

                              sociedade anónima

                              ii)

                              sociedade em comandita por acções

                              iii)

                              sociedade por quotas

                  23.

                  Bendrovės, pagal Rumunijos teisę žinomos kaip:

                              i)

                              societăți în nume colectiv

                              ii)

                              societăți în comandită simplă

                              iii)

                              societăți pe acțiuni

                              iv)

                              societăți în comandită pe acțiuni

                              v)

                              societăți cu răspundere limitată

                  24.

                  Bendrovės, pagal Slovėnijos teisę žinomos kaip:

                              i)

                              delniška družba

                              ii)

                              komanditna delniška družba

                              iii)

                              družba z omejeno odgovornostjo

                  25.

                  Bendrovės, pagal Slovakijos teisę žinomos kaip:

                              i)

                              akciová spoločnosť

                              ii)

                              spoločnosť s ručením obmedzeným

                              iii)

                              komanditná spoločnosť

                  26.

                  Bendrovės, pagal Suomijos teisę žinomos kaip:

                              i)

                              osakeyhtiö - aktiebolag

                              ii)

                              osuuskunta - andelslag

                              iii)

                              säästöpankki - sparbank

                              iv)

                              vakuutusyhtiö - försäkringsbolag

                  27.

                  Bendrovės, pagal Švedijos teisę žinomos kaip:

                              i)

                              aktiebolag

                              ii)

                              försäkringsaktiebolag

                  28.

                  Bendrovės, pagal Jungtinės Karalystės teisę žinomos kaip: companies incorporated with limited liability.

         (1)  OL L 294, 2001 11 10, p. 1. Reglamentas su paskutiniais pakeitimais, padarytais Reglamentu (EB) Nr. 1791/2006 (OL L 363, 2006 12 20, p. 1).

      II PRIEDAS
      A   DALIS
      Panaikintoji direktyva ir jos pakeitimų sąrašas
      (nurodyti 16 straipsnio 1 dalyje)

                  Tarybos direktyva 69/335/EEB

                  (OL L 249, 1969 10 3, p. 25)

                  1972 m. Stojimo akto I priedo VI.1 punktas

                  (OL L 73, 1972 3 27, p. 93)

                  Tarybos direktyva 73/79/EEB

                  (OL L 103, 1973 4 18, p. 13)

                  Tarybos direktyva 73/80/EEB

                  (OL L 103, 1973 4 18, p. 15)

                  Tarybos direktyva 74/553/EEB

                  (OL L 303, 1974 11 13, p. 9)

                  1979 m. Stojimo akto I priedo VI.1 punktas

                  (OL L 291, 1979 11 19, p. 95)

                  Tarybos direktyva 85/303/EEB

                  (OL L 156, 1985 6 15, p. 23)

                  1985 m. Stojimo akto I priedo V.1 punktas

                  (OL L 302, 1985 11 15, p. 167)

                  1994 m. Stojimo akto I priedo XI.B.I.1 punktas

                  (OL C 241, 1994 8 29, p. 196)

                  2003 m. Stojimo akto II priedo 9.1 punktas

                  (OL L 236, 2003 9 23, p. 555)

            B   DALIS
      Perkėlimo į nacionalinę teisę terminų sąrašas
      (nurodyta 16 straipsnio 1 dalyje)

                  Direktyva

                  Perkėlimo į nacionalinę teisę terminai

                  Tarybos direktyva 69/335/EEB

                  1972 m. sausio 1 d.

                  Tarybos direktyva 73/79/EEB

                  —

                  Tarybos direktyva 73/80/EEB

                  —

                  Tarybos direktyva 74/553/EEB

                  —

                  Tarybos direktyva 85/303/EEB

                  1986 m. sausio 1 d.

      III PRIEDAS
      Koreliacijos lentelė

                  Direktyva 69/335/EEB

                  Ši direktyva

                  1 straipsnis

                  7 straipsnis

                  —

                  1 straipsnis

                  2 straipsnio 1 dalis

                  10 straipsnio 1 dalies pirma pastraipa ir 10 straipsnio 2 dalis

                  2 straipsnio 2 dalis

                  10 straipsnio 3 dalis

                  2 straipsnio 3 dalis

                  10 straipsnio 4 dalis

                  3 straipsnio 1 dalis, įžanginiai žodžiai

                  2 straipsnio 1 dalis, įžanginiai žodžiai

                  3 straipsnio 1 dalies a punktas

                  2 straipsnio 1 dalies a punktas ir I priedas

                  3 straipsnio 1 dalies b punktas

                  2 straipsnio 1 dalies b punktas

                  3 straipsnio 1 dalies c punktas

                  2 straipsnio 1 dalies c punktas

                  3 straipsnio 2 dalis, pirmas sakinys

                  2 straipsnio 2 dalis

                  3 straipsnio 2 dalis, antras sakinys

                  9 straipsnis

                  4 straipsnio 1 dalies a–f punktai

                  3 straipsnio a–f punktai ir 10 straipsnio 1 dalis

                  4 straipsnio 1 dalies g ir h punktai

                  5 straipsnio 1 dalies d punkto ii papunktis

                  4 straipsnio 2 dalis, pirma pastraipa

                  3 straipsnio g–j punktai, 7 straipsnio 3 dalis ir 10 straipsnio 2 dalis

                  4 straipsnio 2 dalis, antra pastraipa

                  —

                  4 straipsnio 3 dalis

                  5 straipsnio 1 dalies d punktas

                  5 straipsnio 1 dalies a punktas

                  11 straipsnio 1 dalis

                  5 straipsnio 1 dalies b punktas

                  11 straipsnio 2 dalis

                  5 straipsnio 1 dalies c punktas

                  11 straipsnio 3 dalis

                  5 straipsnio 1 dalies d punktas

                  11 straipsnio 4 dalis

                  5 straipsnio 1 dalies e punktas

                  11 straipsnio 5 dalis

                  5 straipsnio 2 dalis

                  11 straipsnio 6 dalis

                  5 straipsnio 3 dalis

                  12 straipsnio 1 dalis

                  6 straipsnio 1 dalis

                  12 straipsnio 2 dalis, pirma pastraipa

                  6 straipsnio 2 dalis

                  12 straipsnio 2 dalis, antra ir trečia pastraipos

                  7 straipsnio 1 dalis, pirma ir antra pastraipos

                  4 straipsnis, 5 straipsnio 1 dalies e punktas

                  Panaikintas 7 straipsnio 1 dalies b punktas

                  4 straipsnio a punktas

                  Panaikintas 7 straipsnio 1 dalies bb punktas

                  4 straipsnio b punktas

                  7 straipsnio 1 dalis, trečia pastraipa

                  —

                  7 straipsnio 2 dalis

                  7 ir 8 straipsniai

                  7 straipsnio 3 dalis

                  12 straipsnio 3 dalis

                  8 straipsnis

                  7 straipsnio 5 dalis ir 13 straipsnio pirma pastraipa

                  —

                  13 straipsnio antra pastraipa

                  9 straipsnis

                  14 straipsnis

                  10 straipsnis

                  5 straipsnio 1 dalies a–c punktai

                  11 straipsnis

                  5 straipsnio 2 dalis

                  12 straipsnis

                  6 straipsnis

                  13 straipsnis

                  15 straipsnio 1 dalis

                  14 straipsnis

                  15 straipsnio 2 dalis

                  —

                  16 straipsnis

                  —

                  17 straipsnis

                  15 straipsnis

                  18 straipsnis

                  3 straipsnio 1 dalies a punktas

                  I priedas

                  —

                  II priedas

                  —

                  III priedas


title: 1999 m. vasario 22 d. Europos Parlamento ir Tarybos Direktyva 1999/3/EB dėl jonizuojančiąja spinduliuote apdorotų maisto produktų ir maisto komponentų Bendrijos sąrašo patvirtinimo

text:
Svarbus teisinis pranešimas

|

31999L0003

Oficialusis leidinys L 066 , 13/03/1999 p. 0024 - 0025

		Europos Parlamento ir Tarybos Direktyva 1999/3/EB1999 m. vasario 22 d.dėl jonizuojančiąja spinduliuote apdorotų maisto produktų ir maisto komponentų Bendrijos sąrašo patvirtinimoEUROPOS SĄJUNGOS EUROPOS PARLAMENTAS IR TARYBA,atsižvelgdami į Europos bendrijos steigimo sutartį, ypač į jos 100a straipsnį,atsižvelgdami į Komisijos pasiūlymą [1],atsižvelgdami į Ekonomikos ir socialinių reikalų komiteto nuomonę [2],laikydamiesi Sutarties 189b straipsnyje nustatytos tvarkos [3] ir remdamiesi 1998 m. gruodžio 9 d. Taikinimo komiteto patvirtintu bendru tekstu,kadangi 1999 m. vasario 22 d. Europos Parlamento ir Tarybos direktyvos 1999/2/EB dėl valstybių narių įstatymų, susijusių su jonizuojančiąja spinduliuote apdorotais maisto produktais ir jų komponentais, suderinimo [4], toliau – pagrindų direktyva, 4 straipsnio 1 ir 2 dalyse numatyta sudaryti maisto produktų, kurie, be visų kitų dalykų, gali būtų apdorojami jonizuojančiąja spinduliuote, sąrašą; kadangi minėtas sąrašas bus sudaromas etapais;kadangi džiovintos aromatinės žolės, prieskoniai ir augaliniai pagardai dažnai užteršiami ir (arba) apkrečiami visuomenės sveikatai žalingais organizmais bei jų metabolitais;kadangi taip užterštų ir (arba) apkrėstų maisto produktų nebeleidžiama apdoroti fumigantais, įskaitant etileno oksidą, dėl jų likučių nuodingo poveikio;kadangi jonizuojančioji spinduliuotė yra veiksminga minėtų medžiagų pakeitimo priemonė;kadangi tokį apdorojimą patvirtino Maisto produktų mokslinis komitetas;kadangi dėl to toks apdorojimas yra svarbus siekiant apsaugoti visuomenės sveikatą,PRIĖMĖ ŠIĄ DIREKTYVĄ:1 straipsnis1. Atsižvelgiant į Bendrijos leidžiamų produktų sąrašą, kurį reikės sudaryti pagal pagrindų direktyvos 4 straipsnio 3 dalies antrąją pastraipą, patvirtinamas pirmasis Bendrijos leidžiamų maisto produktų ir maisto komponentų, toliau – maisto produktai, kuriuos galima apdoroti jonizuojančiąja spinduliuote, sąrašas bei didžiausios tam tikslui leistinos dozės.2. Šie produktai gali būti apdorojami jonizuojančiąja spinduliuote tik laikantis pagrindų direktyvos nuostatų. Visų pirma taikomi pagrindų direktyvos 7 straipsnio 3 dalyje numatyti bandymų metodai.3. Priede išvardijami maisto produktai, kuriuos galima apdoroti jonizuojančiąja spinduliuote, ir nurodoma didžiausia bendra vidutinė sugertoji dozė.2 straipsnisValstybės narės negali drausti, riboti ar trukdyti prekiauti maisto produktais, kurie buvo apšvitinti laikantis pagrindų direktyvos bendrųjų nuostatų ir šios direktyvos nuostatų, dėl to, kad šie produktai buvo tokiu būdu apdoroti.3 straipsnisVisi šios direktyvos pakeitimai priimami Sutarties 100a straipsnyje nustatyta tvarka.4 straipsnisIki valstybės narės priima įstatymus ir kitus teisės aktus, kurie, įsigalioję iki 2000 m. rugsėjo 20 d., įgyvendina šią direktyvą, kad būtų leidžiama prekiauti apšvitintais maisto produktais, kurie atitinka šią direktyvą, ir juos vartoti.Apie tai jos nedelsdamos praneša Komisijai.Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Tokios nuorodos darymo tvarką nustato valstybės narės.5 straipsnisŠi direktyva įsigalioja septintą dieną po jos paskelbimo Europos Bendrijų oficialiame leidinyje.6 straipsnisŠi direktyva skirta valstybėms narėms.Priimta Briuselyje, 1999 m. vasario 22 d.Europos Parlamento varduPirmininkasJ. M. Gil-roblesTarybos varduPirmininkasK.-H. Funke[1] OL C 336, 1988 12 30, p. 7 ir OL C 303, 1989 12 2, p. 15.[2] OL C 194, 1989 7 31, p. 14.[3] 1989 m. spalio 11 d. Europos Parlamento nuomonė (OL C 291, 1989 11 20, p. 58), 1997 m. spalio 27 d. Tarybos bendroji pozicija (OL C 389, 1997 12 22, p. 47) ir 1998 m. vasario 18 d. Europos Parlamento sprendimas (OL C 80, 1998 3 16, p. 133). 1999 m. sausio 25 d. Tarybos sprendimas. 1999 m. sausio 28 d. Europos Parlamento sprendimas.[4] OL L 66 1999 3 13, p. 16.--------------------------------------------------PRIEDASMAISTO PRODUKTAI, KURIUOS LEIDŽIAMA APDOROTI ŠVITINIMU BEI DIDŽIAUSIOS RADIACIJOS DOZĖSMaisto produktų kategorija | Didžiausia bendra vidutinė sugertoji dozė (kGy) |Džiovintos aromatinės žolės, prieskoniai ir augaliniai pagardai | 10 |--------------------------------------------------


title: 2002 m. gegužės 7 d. Europos Parlamento ir Tarybos direktyva 2002/32/EB dėl nepageidaujamų medžiagų gyvūnų pašaruose

text:
Svarbus teisinis pranešimas

|

32002L0032

Oficialusis leidinys L 140 , 30/05/2002 p. 0010 - 0022

		Europos Parlamento ir Tarybos direktyva 2002/32/EB2002 m. gegužės 7 d.dėl nepageidaujamų medžiagų gyvūnų pašaruoseEUROPOS PARLAMENTAS IR EUROPOS SĄJUNGOS TARYBA,atsižvelgdami į Europos bendrijos steigimo sutartį, ypač į jos 152 straipsnio 4 dalies b punktą,atsižvelgdami į Komisijos pasiūlymą [1],atsižvelgdami į Ekonomikos ir socialinių reikalų komiteto nuomonę [2],pasikonsultavę su Regionų komitetu,laikydamiesi Sutarties [3] 251 straipsnyje nustatytos tvarkos, atsižvelgdami į 2002 m. kovo 26 d. Taikinimo komiteto patvirtintą bendrąjį akto projektą,kadangi:(1) 1999 m. balandžio 22 d. Tarybos direktyvoje 1999/29/EB dėl nepageidaujamų medžiagų ir produktų gyvūnų mityboje [4] turi būti padaryta daug pakeitimų. Dėl aiškumo ir racionalumo ši direktyva turėtų būti iš naujo parengta.(2) Gyvulininkystės produkcija užima svarbią vietą Bendrijos žemės ūkyje, o teigiami rezultatai, kalbant apie visuomenės sveikatą, gyvūnų sveikatą ir gerovę, aplinką ir gyvulių augintojų finansus, didžia dalimi priklauso nuo to, ar naudojami tinkami geros kokybės pašarai.(3) Pašarus reglamentuojančios taisyklės reikalingos siekiant užtikrinti žemės ūkio našumą ir tęstinumą, visuomenės sveikatą, gyvūnų sveikatą ir gerovę, aplinkos apsaugą. Be to, reikalinga visapusiškai reglamentuoti higienos reikalavimus, kad individualiuose ūkiuose būtų garantuoti geros kokybės pašarai, net kai jų gamyba nėra komercinė.(4) Tos pačios pašarams skirtų produktų kokybės ir saugumo taisyklės turi būti taikomos ir gyvūnų vartojamo vandens kokybei ir saugumui. Nors pašarų apibrėžime nenurodyta, kad vanduo negali būti laikomas pašaru, jis nėra įtrauktas į 1996 m. balandžio 29 d. Tarybos direktyvoje 96/25/EB dėl pašarinių žaliavų apyvartos ir naudojimo [5] nustatytą pagrindinių pašarinių žaliavų negalutinį sąrašą. Klausimas, ar vanduo turėtų būti laikomas pašaru, turi būti nagrinėjamas pagal šią direktyvą.(5) Nustatyta, kad prieduose gali būti nepageidaujamų medžiagų. Todėl šios direktyvos taikymo sritis turėtų būti išplečiama, kad apimtų ir priedus.(6) Pašarams skirtuose produktuose gali būti nepageidaujamų medžiagų, kurios gali kelti grėsmę gyvūnų sveikatai arba, kai jų yra gyvulininkystės produkcijoje, – žmonių sveikatai arba aplinkai.(7) Neįmanoma visiškai pašalinti nepageidaujamų medžiagų, tačiau siekiant sumažinti jų nepageidaujamą ir žalingą poveikį, svarbu mažinti jų kiekį pašarams skirtuose produktuose, deramai atsižvelgiant į šių medžiagų ūminį toksiškumą, mikroorganizmų kaupiamąsias savybes ir skilimą. Šiuo metu netikslinga nustatyti mažesnių kiekių už tuos, kuriuos galima aptikti analizės metodais, kurie turi būti apibrėžti Bendrijai.(8) Nepageidaujamų medžiagų liekanų nustatymo metodai nuolat modernėja, todėl gali būti aptinkami net ir gyvūnų bei žmonių sveikatai didesnės įtakos neturintys liekanų kiekiai.(9) Nepageidaujamos medžiagos gali būti pašarams skirtuose produktuose tik šioje direktyvoje nustatytomis sąlygomis ir negali būti niekaip kitaip panaudojamos gyvūnams šerti. Dėl to ši direktyva turėtų būti taikoma nedarant įtakos kitoms pašarams taikomoms Bendrijos nuostatoms, ypač kombinuotųjų pašarų taisyklėms.(10) Ši direktyva turi būti taikoma pašarams skirtiems produktams nuo jų įvežimo į Bendriją momento. Dėl to turėtų būti numatyta, kad nustatyti maksimalūs nepageidaujamų medžiagų kiekiai iš esmės būtų taikomi nuo pašarams skirtų produktų išleidimo į apyvartą arba naudojimo dienos, įskaitant visus etapus, ir ypač nuo jų įvežimo datos.(11) Gyvūnų pašarams skirti produktai turi būti sveiki, natūralūs ir tinkami prekybai ir todėl tinkamai naudojami negali kelti jokio pavojaus žmonių sveikatai, gyvūnų sveikatai, aplinkai arba neigiamai veikti gyvulininkystės produkciją. Dėl to būtina uždrausti naudoti arba išleisti į apyvartą pašarams skirtus produktus, kuriuose esantys nepageidaujamų medžiagų kiekiai viršija I priede nustatytus didžiausius leistinus kiekius.(12) Turi būti apribotos tam tikros papildomuose pašaruose nepageidaujamos medžiagos, nustatant didžiausius jų kiekius.(13) Tam tikrais atvejais didžiausias leistinas kiekis nustatomas atsižvelgiant į foninius kiekius, todėl toliau turi būti dedamos pastangos pašarams skirtuose produktuose apriboti kai kurių konkrečių nepageidaujamų medžiagų kiekį, kad jų būtų mažiau gyvūnų pašaruose ir mitybos grandinėje. Todėl šia direktyva turėtų būti leidžiama nustatyti kiekio ribą, kur kas žemesnę negu nustatyti didžiausi leistini kiekiai. Kai tokia riba viršijama, turi būti atliekami tyrimai nustatyti nepageidaujamų medžiagų šaltinius; taip pat turi būti imtasi priemonių, kad šie šaltiniai būtų sumažinti arba pašalinti.(14) Kilus grėsmei gyvūnų arba žmonių sveikatai ar gamtai, valstybėms narėms turėtų būti leidžiama laikinai sumažinti nustatytus didžiausius leistinus kiekius, nustatyti kitų medžiagų didžiausius leistinus kiekius arba produktuose, skirtuose gyvūnų pašarams, uždrausti tokias medžiagas. Siekiant užtikrinti vienodą reikalavimų taikymą, dėl bet kurių šios direktyvos I priedo pakeitimų sprendimas turi būti priimamas Bendrijos skubos tvarka, remiantis patvirtinančiais dokumentais ir atsargumo principu.(15) Produktams, skirtiems gyvūnų pašarams ir atitinkantiems šios direktyvos reikalavimus, negali būti taikomi kokie nors kiti su juose esančių nepageidaujamų medžiagų kiekiu susiję išleidimo į apyvartą apribojimai, išskyrus tuos, kurie numatyti šioje direktyvoje ir 1995 m. spalio 25 d. Tarybos direktyvoje 95/53/EB, nustatančioje principus, reglamentuojančius gyvūnų mitybos srityje atliekamų oficialių patikrinimų organizavimą [6].(16) Siekiant užtikrinti, kad naudojant arba platinant gyvūnų pašarams skirtus produktus būtų laikomasi nepageidaujamoms medžiagoms nustatytų reikalavimų, pagal Direktyvą 95/53/EB valstybės narės turi priimti atitinkamas monitoringo nuostatas.(17) Reikalinga atitinkama Bendrijos procedūra siekiant šios direktyvos prieduose pateiktas technines nuostatas suderinti su mokslo ir technikos žinių raida.(18) Tam, kad būtų lengviau įgyvendinti pasiūlytas priemones, turėtų būti nustatyta tvarka, sukurianti glaudų valstybių narių ir Komisijos bendradarbiavimą Pašarų nuolatiniame komitete, įkurtame Sprendimu 70/372/EEB [7].(19) Šią direktyvą įgyvendinančios priemonės turi būti priimtos pagal 1999 m. birželio 28 d. Tarybos sprendimą 1999/468/EB, nustatantį Komisijos naudojimosi jai suteiktais įgyvendinimo įgaliojimais tvarką [8],PRIĖMĖ ŠIĄ DIREKTYVĄ:1 straipsnis1. Šioje direktyvoje kalbama apie nepageidaujamas medžiagas gyvūnų pašarams skirtuose produktuose.2. Ši direktyva taikoma nepažeidžiant nuostatų:a) 1970 m. lapkričio 23 d. Tarybos direktyvos 70/524/EEB dėl pašarų priedų [9];b) Tarybos direktyvos 96/25/EB ir 1979 m. balandžio 2 d. Tarybos direktyvos 79/373/EEB dėl prekybos kombinuotaisiais pašarais [10];c) 1976 m. lapkričio 23 d. Tarybos direktyvos 76/895/EEB dėl vaisiuose ir daržovėse bei ant jų išlikusių pesticidų likučių didžiausių koncentracijų nustatymo [11], 1986 m. liepos 24 d. Tarybos direktyvos 86/362/EEB dėl pesticidų likučių grūduose ir ant jų didžiausių koncentracijų nustatymo [12], 1986 m. liepos 24 d. Tarybos direktyvos 86/363/EEB dėl pesticidų likučių gyvūninės kilmės maisto produktuose ir ant jų didžiausios koncentracijos nustatymo [13] ir 1990 m. lapkričio 27 d. Tarybos direktyvos 90/642/EEB dėl didžiausių pesticidų likučių koncentracijų tam tikruose augalinės kilmės produktuose ir ant jų, įskaitant vaisius ir daržoves, nustatymo [14], jei šie likučiai nėra išvardinti šios direktyvos I priede;d) Bendrijos veterinarijos teisės aktų, susijusius su visuomenės ir gyvūnų sveikata;e) 1982 m. birželio 30 d. Tarybos direktyvos 82/471/EEB dėl tam tikrų produktų, naudojamų gyvūnams šerti [15];f) 1993 m. rugsėjo 13 d. Tarybos direktyvos 93/74/EEB dėl ypatingos mitybos paskirties pašarų [16].2 straipsnisŠioje direktyvoje:a) "pašarai" – tai natūralūs, švieži arba konservuoti augalinės arba gyvūninės kilmės produktai, pramoninio perdirbimo būdu iš jų gauti produktai, ir organinės bei neorganinės medžiagos, naudojamos atskirai arba mišiniuose, su priedais arba be priedų, skirti gyvūnams šerti;b) "pašarinės žaliavos" – tai įvairūs natūralūs, švieži arba konservuoti augalinės arba gyvūninės kilmės produktai, pramoninio perdirbimo būdu iš jų gauti produktai ir įvairios organinės bei neorganinės medžiagos, su priedais ar be jų, skirti gyvūnams šerti tiesiogiai arba perdirbus, dedant juos į kombinuotuosius pašarus arba naudojant kaip premiksų užpildus;c) "priedai" – Tarybos direktyvos 70/524/EEB 2 straipsnio a punkte apibrėžti priedai;d) "premiksai" – priedų mišiniai arba vieno ar daugiau priedų mišiniai, kuriuose yra užpildų, skirti pašarų gamybai;e) "kombinuotieji pašarai"– tai pašarinių žaliavų mišiniai, su priedais arba be jų, skirti gyvuliams šerti kaip visaverčiai pašarai arba kaip pašarų papildai;f) "pašarų papildai" – tai pašarų mišiniai, kuriuose yra daug tam tikrų medžiagų ir kurių dėl jų sudėties pakanka paros racionui tik tada, kai jie vartojami kartu su kitais pašarais;g) "visaverčiai pašarai" – pašarų mišiniai, kurių dėl jų sudėties pakanka paros racionui;h) "gyvūnų pašarams skirti produktai" – pašarinės žaliavos, premiksai, priedai, pašarai ir visi kiti pašarams skirti produktai;i) "paros racionas" – vidutiniškai 12 % drėgnumo pašarų kiekis, kurio per parą reikia tam tikros rūšies, amžiaus kategorijos ir išeigos gyvūnams;j) "gyvūnai" – tų rūšių gyvūnai, kuriuos žmogus paprastai šeria, laiko ar vartoja maistui, taip pat laukiniai laisvėje gyvenantys gyvūnai, kurie yra šeriami pašarais;k) "išleidimas į apyvartą arba apyvarta" – gyvūnų pašarams skirtų produktų laikymas siekiant juos parduoti, taip pat ir siūlymas juos parduoti arba bet kokia kita perdavimo forma tretiems asmenims, už užmokestį arba nemokamai, arba jų pačių pardavimas arba kitos perdavimo formos;l) "nepageidaujama medžiaga"– bet kokia gyvūnų pašarams skirtame produkte ar ant jo esanti medžiaga ar produktas, išskyrus patogenines medžiagas, kurie kelia potencialią grėsmę gyvūnų ar žmonių sveikatai arba aplinkai ir gali turėti neigiamą poveikį gyvulininkystės produkcijai.3 straipsnis1. Gyvūnų pašarams skirti produktai iš trečiųjų šalių gali būti įvežami naudojimui Bendrijoje, išleisti į apyvartą ir(ar) naudojami Bendrijoje tik tuo atveju, jei jie yra sveiki, natūralūs ir tinkami prekybai, o tinkamai naudojami nekelia potencialios grėsmės gyvūnų ar žmonių sveikatai arba aplinkai ir negali turėti neigiamo poveikio gyvulininkystės produkcijai.2. Visų pirma gyvūnų pašarams skirti produktai laikomi neatitinkantys 1 dalies reikalavimų, jei juose esantis nepageidaujamų medžiagų kiekis neatitinka I priede nustatytų didžiausių leistinų kiekių.4 straipsnis1. Valstybės narės nurodo, kad I priede išvardintų nepageidaujamų medžiagų gali būti gyvūnų pašarams skirtuose produktuose tik laikantis tame priede nurodytų reikalavimų.2. Kad būtų galima sumažinti arba išnaikinti gyvūnų pašarams skirtuose produktuose esančių nepageidaujamų medžiagų šaltinius, valstybės narės, bendradarbiaudamos su ūkio subjektais, atlieka tyrimus, kad būtų nustatytas nepageidaujamų medžiagų šaltinis tais atvejais, kai viršijami didžiausi lesitini kiekiai ir kai nustatomi didesni negu foniniai šių medžiagų kiekiai. Siekiant vienodumo, aptikus didesnius kiekius, gali būti reikalinga nustatyti veikimo ribą, kurią viršijus būtų pradedami tokie tyrimai. Tai gali būti nustatyta II priede.Valstybės narės perduoda Komisijai ir kitoms valstybėms narėms visą su šiuo šaltiniu susijusią informaciją ir išvadas, taip pat priemones, kurių buvo imtasi siekiant sumažinti nepageidaujamų medžiagų kiekį arba jas pašalinti. Ši informacija perduodama Komisijai kartu su metine ataskaita, kuri turi būti pateikiama pagal Direktyvos 95/53/EB 22 straipsnio nuostatas, išskyrus tuos atvejus, kai kitoms valstybėms narėms ta informacija yra neatidėliotinos svarbos. Pastaruoju atveju informacija perduodama nedelsiant.5 straipsnisValstybės narės nurodo, kad gyvūnų pašarams skirti produktai, kuriuose esantis nepageidaujamų medžiagų kiekis yra didesnis už I priede nurodytą didžiausią leistiną kiekį, negali būti maišomi su tais pačiais ar kitais gyvūnų pašarams skirtais produktais siekiant juos atskiesti.6 straipsnisKadangi nėra konkrečių nuostatų, reglamentuojančių pašarų papildus, valstybės narės nurodo, kad, I priede išvardintų nepageidaujamų medžiagų kiekis pašarų papilduose, atsižvelgiant į paros racione naudoti numatytą jų dalį, negali būti didesnis negu nustatyta visaverčiams pašarams.7 straipsnis1. Jei valstybė narė, remdamasi nauja informacija arba iš naujo įvertinusi tą, kurią turėjo nuo tada, kai buvo priimtos aptariamosios nuostatos, turi rimtą pagrindą teigti, kad I priede nustatytas didžiausias leistinas kiekis arba jame nenurodyta nepageidaujama medžiaga kelia pavojų gyvūnų arba žmonių sveikatai ar aplinkai, ji gali laikinai sumažinti esamą didžiausią leistiną kiekį, nustatyti didžiausią kiekį arba tą nepageidaujamą medžiagą uždrausti naudoti gyvūnų pašarams skirtuose produktuose. Apie tai ji nedelsdama praneša kitoms valstybėms narėms ir Komisijai bei pateikia savo sprendimo motyvus.2. 12 straipsnyje nustatyta tvarka nedelsiant priimamas sprendimas, ar I ir II priedai turėtų būti iš dalies keičiami.Kol nei Taryba, nei Komisija sprendimo nepriėmė, valstybė narė gali toliau taikyti priemones, kurios jau įgyvendintos.Valstybė narė turi užtikrinti, kad priimtas sprendimas bus viešai paskelbtas.8 straipsnis1. Komisija, atsižvelgdama į mokslo ir technikos žinių raidą, 11 straipsnyje nustatyta tvarka, suderina I ir II priedus.2. Be to, 11 straipsnyje nustatyta tvarka Komisija:- periodiškai tvirtina konsoliduotus I ir II priedų variantus, įtraukiant į jį vėlesnius pakeitimus, padarytus vadovaujantis 1 straipsnio dalimi,- gali nustatyti priimtinumo kriterijus, taikytinus detoksikacijos procesams, papildydama tuos, kurie nustatyti gyvūnų pašarams skirtiems produktams, apdorotiems tokiuose procesuose.3. Valstybės narės užtikrina, kad bus imtasi priemonių, kurios garantuotų, kad, kaip numatyta 2 dalyje, visi priimtini procesai būtų taikomi teisingai, o gyvūnų pašarams skirti detoksikuoti produktai atitiktų I priedo nuostatas.9 straipsnisValstybės narės užtikrina, kad šios direktyvos reikalavimus atitinkančių gyvūnų pašarams skirtų produktų išleidimui į apyvartą nebūtų taikomi jokie kiti apribojimai, susiję su juose esančiomis nepageidaujamomis medžiagomis, išskyrus šioje direktyvoje ir Direktyvoje 95/53/EB nurodytus apribojimus.10 straipsnisNuostatos, kurios gali daryti įtaką visuomenės arba gyvūnų sveikatai ar aplinkai, patvirtinamos pasikonsultavus su atitinkamu moksliniu komitetu (moksliniais komitetais).11 straipsnis1. Komisijai padeda Sprendimo 70/372/EEB 1 straipsniu įkurtas Pašarų nuolatinis komitetas.2. Kai daroma nuoroda į šį straipsnį, taikomi Sprendimo 1999/468/EB 5 ir 7 straipsniai, atsižvelgiant į jo 8 straipsnio nuostatas.3. Sprendimo 1999/468/EB 5 straipsnio 6 dalyje nurodytas laikotarpis yra trys mėnesiai.12 straipsnis1. Komisijai padeda Sprendimo 70/372/EEB 1 straipsniu įkurtas Pašarų nuolatinis komitetas.2. Kai daroma nuoroda į šį straipsnį, taikomi Sprendimo 1999/468/EB 5 ir 7 straipsniai, atsižvelgiant į jo 8 straipsnio nuostatas.3. Sprendimo 1999/468/EB 5 straipsnio 6 dalyje nurodytas laikotarpis yra penkiolika dienų.13 straipsnis1. Gyvūnų pašarams skirtiems produktams, pagamintiems Bendrijoje ir skirtiems eksportui į trečiąsias šalis, valstybės narės taiko bent jau šios direktyvos nuostatas.2. Šio straipsnio 1 dalis nepažeidžia valstybių narių teisės leisti reeksportuoti į trečiąsias šalis pagal Reglamento (EB) Nr. 178/2002 [17] 12 straipsnio sąlygas. Šio reglamento 20 straipsnio nuostatos taikomos mutatis mutandis.14 straipsnis1. Direktyva 1999/29/EB panaikinama nuo 2003 m. rugpjūčio 1 d. nepažeidžiant valstybių narių įsipareigojimų laikytis jos III priedo B dalyje nustatytų galutinių terminų perkeliant į nacionalinę teisę to priedo A dalyje išvardintas direktyvas.2. Nuorodos į Direktyvą 1999/29/EB laikomos nuorodomis į šią direktyvą ir turėtų būti skaitomos pagal III priedo koreliacinę lentelę.15 straipsnisValstybės narės iki 2003 m. gegužės 1 d. priima ir paskelbia įstatymus ir kitus teisės aktus, kurie įgyvendina šią direktyvą. Apie tai jos nedelsdamos praneša Komisijai.Priimtos priemonės pradedamos taikyti nuo 2003 m. rugpjūčio 1 d.Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.Valstybės narės pateikia Komisijai šios direktyvos taikymo srityje priimtų nacionalinės teisės aktų nuostatų tekstus.16 straipsnisŠi direktyva įsigalioja jos paskelbimo Europos Bendrijų oficialiajame leidinyje dieną.17 straipsnisŠi direktyva skirta valstybėms narėms.Priimta Briuselyje, 2002 m. gegužės 7 d.Europos Parlamento varduP. CoxPirmininkasTarybos varduR. de Rato y FigaredoPirmininkas[1] OL C 89 E, 2000 3 28, p. 70 ir OL C 96 E, 2001 3 27, p. 346.[2] OL C 140, 2000 5 18, p. 9.[3] 2000 m. spalio 4 d. Europos Parlamento nuomonė (OL C 178, 2001 6 22, p. 160), 2001 m. rugsėjo 17 d. Tarybos bendroji pozicija (OL C 4, 2002 1 7, p. 1) ir 2001 m. gruodžio 12 d. Europos Parlamento sprendimas (dar nepaskelbtas Oficialiajame leidinyje). 2002 m. balandžio 10 d. Europos Parlamento sprendimas ir 2002 m. balandžio 22 d. Tarybos sprendimas.[4] OL L 115, 1999 5 4, p. 32.[5] OL L 125, 1996 5 23, p. 35. Direktyva su paskutiniais pakeitimais, padarytais Europos Parlamento ir Tarybos direktyva 2000/16/EB (OL L 105, 2000 5 3, p. 36).[6] OL L 265, 1995 11 8, p. 17. Direktyva su paskutiniais pakeitimais, padarytais Europos Parlamento ir Tarybos direktyva 2001/46/EB (OL L 234, 2001 9 1, p. 55).[7] OL L 170, 1970 8 3, p. 1.[8] OL L 184, 1999 7 17, p. 23.[9] OL L 270, 1970 12 14, p. 1. Direktyva su paskutiniais pakeitimais, padarytais Komisijos reglamentu (EB) Nr. 2205/2001 (OL L 297, 2001 11 15, p. 3).[10] OL L 86, 1979 4 6, p. 30. Direktyva su paskutiniais pakeitimais, padarytais Europos Parlamento ir Tarybos direktyva 2002/2/EB (OL L 63, 2002 3 6, p. 23).[11] OL L 340, 1976 12 9, p. 26. Direktyva su paskutiniais pakeitimais, padarytais Komisijos direktyva 2000/57/EB (OL L 244, 2000 9 29, p. 76).[12] OL L 221, 1986 8 7, p. 37. Direktyva su paskutiniais pakeitimais, padarytais Komisijos direktyva 2002/23/EB (OL L 64, 2002 3 7, p. 13).[13] OL L 221, 1986 8 7, p. 43. Direktyva su paskutiniais pakeitimais, padarytais Direktyva 2002/23/EB.[14] OL L 350, 1990 12 14, p. 71. Direktyva su paskutiniais pakeitimais, padarytais Direktyva 2002/23/EB.[15] OL L 213, 1982 7 21, p. 8. Direktyva su paskutiniais pakeitimais, padarytais Direktyva 1999/20/EB (OL L 80, 1999 3 25, p. 20).[16] OL L 237, 1993 9 22, p. 23. Direktyva su paskutiniais pakeitimais, padarytais Direktyva 1999/29/EB (OL L 115, 1999 5 4, p. 32).[17] 2002 m. sausio 28 d. Europos Parlamento ir Tarybos reglamentas (EB) Nr. 178/2002, nustatantis maistui skirtų teisės aktų, kuriais įkuriama Europos maisto saugos institucija, bendruosius principus bei reikalavimus ir su maisto saugos klausimais susijusias procedūras (OL L 31, 2002 2 1, p. 1).--------------------------------------------------I PRIEDASNepageidaujamos medžiagos | Gyvūnų pašarams skirti produktai | Didžiausias leistinas kiekis mg/kg (ppm) pašaruose, kurių drėgnis 12 % || |(1) | (2) | (3) |1.Arsenas | Pašarinės žaliavos, išskyrus: | 2 |–žolės, džiovintos liucernos ir džiovintų dobilų miltus, džiovintų cukrinių runkelių išspaudas ir džiovintos cukrinių runkelių melasos išspaudas | 4 |–fosfatus ir pašarus, gautus perdirbant žuvį arba kitus jūros gyvūnus | 10 |Visaverčiai pašarai, išskyrus: | 2 |–žuvims skirtus visaverčius pašarus | 4 |Pašarų papildai, išskyrus: | 4 |–mineralinius pašarus | 12 |2.Švinas | Pašarinės žaliavos, išskyrus: | 10 |–žaliąjį pašarą | 40 |–fosfatus | 30 |–mieles | 5 |Visaverčiai pašarai | 5 |Pašarų papildai, išskyrus: | 10 |–mineralinius pašarus | 30 |3.Fluoras | Pašarinės žaliavos, išskyrus: | 150 |–gyvūninės kilmės pašarus | 500 |–fosfatus | 2000 |Visaverčiai pašarai, išskyrus: | 150 |–skirtus galvijams, avims ir ožkoms | |–dedamus į pieną | 30 |–kitus | 50 |–skirtus kiaulėms | 100 |–skirtus naminiams paukščiams | 350 |–skirtus paukščių jaunikliams | 250 |Mineraliniai mišiniai, skirti galvijams, avims ir ožkoms | 2000 |Kiti papildomieji pašarai | 125 |4.Gyvsidabris | Pašarinės žaliavos, išskyrus: | 0,1 |–pašarus, gautus perdirbant žuvį ar kitus jūrų gyvūnus | 0,5 |Visaverčiai pašarai, išskyrus: | 0,1 |–skirtus šunims ir katėms | 0,4 |Pašarų papildai, išskyrus: | 0,2 |–skirtus šunims ir katėms | |5.Nitritai | Žuvies miltai | 60 (natrio nitrito pavidalu) |Visaverčiai pašarai, išskyrus: –pašarus, skirtus naminiams gyvūnėliams, bet ne paukščiukams ir akvariumų žuvelėms | 15 (natrio nitrito pavidalu) |6.Kadmis | Augalinės kilmės pašarinės žaliavos | 1 |Gyvūninės kilmės pašarinės žaliavos, išskyrus: | 2 |–pašarus, skirtus naminiams gyvūnėliams | |Fosfatai | 10 |Visaverčiai pašarai, skirti galvijams, avims ir ožkoms, išskyrus: | 1 |–pašarus, skirtus veršiukams, ėriukams ir ožkiukams | |Kiti visaverčiai pašarai, išskyrus: | 0,5 |–pašarus, skirtus naminiams gyvūnėliams | |Mineraliniai pašarai | 5 |Kiti pašarų papildai galvijams, avims ir ožkoms | 0,5 |7.Aflatoksinas B1 | Pašarinės žaliavos, išskyrus: | 0,05 |–žemės riešutus, koprą, palmių sėklų branduolius, medvilnės sėklas, babasus, kukurūzus ir jų produktus | 0,02 |Visaverčiai pašarai, skirti galvijams, avims ir ožkoms, išskyrus: | 0,05 |–pieninius galvijus | 0,005 |–veršiukus ir ėriukus | 0,01 |Visaverčiai pašarai, skirti kiaulėms ir naminiams paukščiams (išskyrus jauniklius) | 0,02 |Kiti visaverčiai pašarai | 0,01 |Pašarų papildai, skirti galvijams, avims ir ožkoms (išskyrus skirtus pieniniams gyvuliams, veršiukams ir ėriukams) | 0,05 |Pašarų papildai, skirti kiaulėms ir naminiams paukščiams (išskyrus jauniklius) | 0,03 |Kiti pašarų papildai | 0,005 |8.Vandenilio cianidas | Pašarinės žaliavos, išskyrus: | 50 |–linų sėmenis | 250 |–linų sėmenų išspaudas | 350 |–manijokos produktus ir migdolų išspaudas | 100 |Visaverčiai pašarai, išskyrus: | 50 |–skirtus paukščių jaunikliams | 10 |9.Laisvasis gosipolis | Pašarinės žaliavos, išskyrus: | 20 |–medvilnės sėklų išspaudas | 1200 |Visaverčiai pašarai, išskyrus: | 20 |–skirtus galvijams, avims ir ožkoms | 500 |–skirtus naminiams paukščiams (išskyrus dedekles vištas) ir veršiukams | 100 |–skirtus triušiams ir kiaulėms (išskyrus paršelius) | 60 |10.Teobrominas | Visaverčiai pašarai, išskyrus: | 300 |–skirtus suaugusiems galvijams | 700 |11.Lakusis garstyčių aliejus | Pašarinės žaliavos, išskyrus: | 100 |–rapso sėklų išspaudas | 4000 (alil-izotiocianato pavidalu) |Visaverčiai pašarai, išskyrus: | 150 (alil-izotiocianato pavidalu) |–skirtus galvijams, avims ir ožkoms (išskyrus jauniklius) | 1000 (alil-izotiocianato pavidalu) |–skirtus kiaulėms (išskyrus jauniklius) ir naminiams paukščiams | 500 (alil-izotiocianato pavidalu) |12.Viniltioksazolidonas (Viniloksazolidinotionas) | Visaverčiai pašarai, skirti naminiams paukščiams, išskyrus: | 1000 |–skirtus dedeklėms vištoms | 500 |13.Rugių skalsė (Claviceps purpurea) | Visi pašarai, kuriuose yra nemaltų grūdų | 1000 |14.Piktžolių sėklos ir nemalti bei nesmulkinti vaisiai, kuriuose yra alkaloidų, gliukozidų ir kitų toksinių medžiagų, pavienių arba su kitomis, įskaitant: | Visi pašarai | 3000 |a)Lolium temulentum L., | 1000 |b)Lolium remotum Schrank, | 1000 |c)Datura stramonium L. | 1000 |15.Ricinmedis Ricinus communis L. | Visi pašarai | 10 (ricinmedžio lukštų pavidalu) |16.Crotalaria spp. | Visi pašarai | 100 |17.Aldrinas | Pavieniui arba kartu dieldrino pavidalu | Visi pašarai, išskyrus: | 0,01 |18.Dieldrinas | –riebalus | 0,2 |19.Kamfechloras (toksafenas) | Visi pašarai | 0,1 |20.Chlordanas (cis- bei trans-izomerų ir oksichlordano chlordano pavidalu suma) | Visi pašarai, išskyrus: | 0,02 |–riebalus | 0,05 |21.DDT (DDT, TDE ir DDE izomerų DDT pavidalu suma) | Visi pašarai, išskyrus: | 0,05 |–riebalus | 0,5 |22.Endosulfanas (alfa ir beta izomerų ir endosulfato endosulfano pavidalu suma) | Visi pašarai, išskyrus: | 0,1 |–kukurūzus | 0,2 |–aliejinių augalų sėklas | 0,5 |–žuvims skirtus visaverčius pašarus | 0,005 |23.Endrinas (Endrino ir delta-ketoendrino endrino pavidalu suma) | Visi pašarai, išskyrus: | 0,01 |–riebalus | 0,05 |24.Heptachloras (heptachloro ir heptachlorepoksido, išreikšto heptachloro pavidalu, suma) | Visi pašarai, išskyrus: | 0,01 |–riebalus | 0,2 |25.Heksachlorbenzenas (HCB) | Visi pašarai, išskyrus: | 0,01 |–riebalus | 0,2 |26.Heksachlorociklo-heksanas (HCH) | | |26.1.alfa-izomerai | Visi pašarai, išskyrus: | 0,02 |-riebalus | 0,2 |26.2beta-izomerai | Kombinuotieji pašarai, išskyrus: | 0,01 |–skirtus pieniniams galvijams | 0,005 |Pašarinės žaliavos, išskyrus: | 0,01 |–riebalus | 0,1 |26.3gama-izomerai | Visi pašarai, išskyrus: | 0,2 |–riebalus | 2,0 |27.Dioksinas (PCDD ir PCDF suma) tarptautiniais toksiškumo ekvivalentais | Citrusų išspaudos | 500 pg I-TEQ/kg (mažiausias kiekis, kurį galima nustatyti) |28.Abrikosai – Prunus armeniaca L. | Visi pašarai | Pirmajame stulpelyj e išvardintų augalų rūšių sėklų bei vaisių ir jų produktų pašaruose gali būt i tik nedideli žemiau kiekybinio nustatymo ribo s esantys kiekiai |29.Kartusis migdolas – Prunus dulcis (Mill.) D. A. Webb var. amara (DC.) Focke (= Prunus amygdalus Batsch var. amara (DC.) Focke) |30.Neišlukštenti buko riešutai – Fagus silvatica L. |31.Sėjamoji judra – Camelina sativa (L.) Crantz |32.Mowrah, Bassia, Madhuca – Madhuca longifolia (L.) Macbr. (= Bassia longifolia L. = Illipe malabrorum Engl.) Madhuca indica Gmelin (= Bassia latifolia Roxb.) = Illiped latifolia (Roscb.) F. Mueller) |33.Purghera – Jatropha curcas L. |34.Vaistinis krotonmedis – Croton tiglium L. |35.Indiškosios garstyčios – Brassica juncea (L.) Czern. ir Coss. spp. intergrifolia (West) Thell. |36.Sareptinis bastutis – Brassica juncea (L.) Czern. ir Coss. ssp. juncea |37.Kiniškosios (melsvai pilkos) garstyčios – Brassica juncea (L.) Czern. ir Coss. ssp. juncea var lutea Batalin |38.Juodasis bastutis – Brassica nigra (L.) Koch |39.Etiopijos garstyčios – Brassica carinata A. Braun |--------------------------------------------------II PRIEDAS+++++ TIFF +++++--------------------------------------------------III PRIEDASKORELIACIJOS LENTELĖDirektyva 1999/29/EB | Ši direktyva |1 straipsnis | 1 straipsnis |2 straipsnio a punktas | 2 straipsnio a punktas |2 straipsnio b punktas | 2 straipsnio b punktas |2 straipsnio c punktas | 2 straipsnio g punktas |2 straipsnio d punktas | 2 straipsnio f punktas |2 straipsnio e punktas | 2 straipsnio e punktas |2 straipsnio f punktas | 2 straipsnio i punktas |2 straipsnio g punktas | 2 straipsnio j punktas |2 straipsnio h punktas | – |– | 2 straipsnio c punktas |– | 2 straipsnio d punktas |– | 2 straipsnio h punktas |– | 2 straipsnio k punktas |– | 2 straipsnio l punktas |3 straipsnis | 3 straipsnis |4 straipsnio 1 dalis | 4 straipsnio 1 dalis |4 straipsnio 2 dalis | – |– | 4 straipsnio 2 dalis |5 straipsnis | – |6 straipsnis | – |7 straipsnis | 5 straipsnis |8 straipsnis | 6 straipsnis |9 straipsnis | 7 straipsnis |10 straipsnis | 8 straipsnis |11 straipsnis | 9 straipsnis |12 straipsnis | – |– | 10 straipsnis |13 straipsnis | 11 straipsnis |14 straipsnis | 12 straipsnis |15 straipsnis | 13 straipsnis |16 straipsnis | – |– | 14 straipsnis |– | 15 straipsnis |17 straipsnis | 16 straipsnis |18 straipsnis | 17 straipsnis |I priedas | I priedas |II priedas | – |III priedas | – |IV priedas | II priedas |--------------------------------------------------